open-index/open-wikipedia-markdown huggingface dataset:
สงคราม

[thumb|ระเบิดนิวเคลียร์ที่ [นางาซากิในช่วงสงครามโลกครั้งที่สอง]]

**สงคราม** (; ) หรือในกฎหมายระหว่างประเทศใช้คำว่า **การขัดกันทางอาวุธ** (armed conflict) คือสถานะความขัดแย้งด้วยอาวุธระหว่างหน่วยทางการเมืองที่ดำรงอยู่เป็นอิสระ (เช่น รัฐชาติ รัฐบาลและตัวแสดงที่มิใช่รัฐ) หรือแนวร่วมขององค์การดังกล่าว โดยทั่วไปมีลักษณะเป็นการรุกรานที่มีการใช้ความรุนแรง การทำลายล้างและมีอัตราเสียชีวิตในระดับสูงหรือในระดับอุกฉกรรจ์ กำลังทหารที่ใช้มีทั้งในเครื่องแบบและนอกเครื่องแบบ

นักวิชาการบางส่วนมองว่าการสงครามเป็นสากลและเป็นส่วนที่สืบมาแต่บรรพชนของธรรมชาติมนุษย์ แต่บางส่วนก็แย้งว่าสงครามเป็นเพียงผลลัพธ์แห่งกรณีแวดล้อมทางสังคม-วัฒนธรรมหรือระบบนิเวศเฉพาะ

ในปี 2003 ริชาร์ด สมอลลีย์ (Richard Smalley) ระบุว่าสงครามเป็นปัญหาใหญ่สุดอันดับหก (จากสิบ) ที่มนุษยชาติจะเผชิญในอีกห้าสิบปีข้างหน้า ปกติสงครามส่งผลให้โครงสร้างพื้นฐานและระบบนิเวศเสื่อมลงอย่างมีนัยสำคัญ รายจ่ายสังคม (social spending) ลดลง ทุพภิกขภัย การอพยพออกขนานใหญ่จากพื้นที่สงคราม และมีการทารุณกรรมพลเรือนบ่อยครั้ง

## รายชื่อสงครามที่สำคัญในประวัติศาสตร์
* สงครามครูเสด
* สงครามจีน-ญี่ปุ่นครั้งที่หนึ่ง
* สงครามโลก
** สงครามโลกครั้งที่หนึ่ง
** สงครามโลกครั้งที่สอง
* สงครามเย็น
** สงครามเกาหลี
** สงครามเวียดนาม
* สงครามอ่าว
* สงครามต่อต้านการก่อการร้าย
* สงครามอิรัก
* สงครามรัสเซีย–ยูเครน

## ประวัติศาสตร์
thumb|right|200px|รูปสลักของฟาโรห์รามเสสที่สอง ขณะรบในสงครามคาเดช

ก่อนหน้าที่จะมีความเจริญก้าวหน้าของมนุษย์ สงครามประกอบไปด้วยการจู่โจมอย่างรวดเร็วขนาดเล็ก ๆ เท่านั้น พบว่าชาวนูเบียประมาณ 12,000 ปีที่แล้ว ครึ่งหนึ่งเสียชีวิตเพราะความรุนแรง จนกระทั่งเมื่อถึงยุคการปกครองแบบรัฐเมื่อ 5,000 ปีที่แล้ว กิจการทหารได้แพร่ขยายไปทั่วโลก การคิดค้นดินปืนและความเจริญก้าวหน้าทางเทคโนโลยีได้นำไปสู่การรบสมัยใหม่ในที่สุด

ในหนังสือเรื่อง *Why Nations Go to War* โดย จอห์น จี. สโทสซิงเกอร์ ได้กล่าวว่า ฝ่ายคู่สงครามทั้งสองฝ่ายจะกล่าวอ้างว่าตนเป็นฝ่ายที่ต่อสู้เพื่อคุณธรรม เขายังกล่าวอีกว่าสาเหตุเพื่อจะจุดชนวนสงครามขึ้นอยู่กับการประเมินในแง่ดีที่คาดว่าจะเป็นผลที่ได้รับจากความเป็นปรปักษ์นั้น (อันได้แก่มูลค่าและความสูญเสีย)

## ทฤษฎีแรงจูงใจ
ไม่มีข้อตกลงทางวิชาการว่าอะไรเป็นแรงจูงใจสำหรับสงครามที่พบมากที่สุด แรงจูงใจอาจต่างกันระหว่างของผู้สั่งสงครามกับผู้เข้าร่วมสงคราม ตัวอย่างเช่น ในสงครามพิวนิกครั้งที่สาม ผู้นำกรุงโรมอาจปรารถนาก่อสงครามกับคาร์เธจโดยมีวัตถุประสงค์เพื่อกำจัดปรปักษ์ซึ่งฟื้นกำลังใหม่ ขณะทหารแต่ละนายอาจถูกจูงใจด้วยความปรารถนาทำเงิน เนื่องจากมีผู้เกี่ยวข้องจำนวนมาก สงครามจึงอาจมีขึ้นได้จากการรวมแรงจูงใจต่าง ๆ กันจำนวนมาก การตีความการต่อสู้ระหว่างคาอินกับอะเบล (Cain and Abel) ในปฐมกาล 4 (Parashot BeReshit XXII:7) ของคำวิจารณ์ยิวโบราณ (BeReshit Rabbah) ระบุว่า มีเหตุผลสากลสำหรับสงครามสามอย่าง คือ เศรษฐศาสตร์ อำนาจ และศาสนา 

## ดูเพิ่ม
* รายชื่อสงคราม
* รายชื่อสงครามที่ยังดำเนินอยู่

## อ้างอิง

## แหล่งข้อมูลอื่น

หมวดหมู่:สงคราม
หมวดหมู่:จริยธรรม
เจนนา ลิวอิส

**เจนนา แอน ลิวอิส** () เป็นผู้เข้าแข่งขันในรายการ เซอร์ไวเวอร์ บอร์เนียว ถูกโหวตออกคนที่ 9 เป็นสมาชิกลูกขุนคนที่ 2 เจนนาเป็นผู้เข้าขันที่อายุน้อยที่สุดในฤดูกาลนั้น เธอเป็นที่รู้จักเนื่องจาก เธอเป็นผู้เข้าแข่งขันคนเดียวที่ไม่ได้ดูวิดีโอที่ถูกส่งจากลูกสาวฝาแฝดของเธอ และทำให้เธอร้องไห้ฟูมฟาย

เจนนาได้รับโอกาสให้เข้าแข่งขันอีกครั้งใน เซอร์ไวเวอร์ รวมดารา อีกครั้งหนึ่งซึ่งครั้งนี้เธอไปได้ไกลถึงลูกขุนคนสุดท้าย เป็นคนที่ถูกโหวตออก เป็นคนที่16 หลังจากการแข่งขันเรื่องอื้อฉาวก็เกิดขึ้น วิดีโอสวาทระหว่างเธอกับนายแบบชื่อดัง ทราวิส วูฟว์ ซึ่งถ่ายในวันฮันนี มูน ในโรงแรมแห่งหนึ่งถูกแพร่กระจายออกมาตามอินเทอร์เน็ต  นอกจากนั้นเธอยังเป็นผู้เข้าแข่งขันอีกคนหนึ่งที่เป็นผู้บุกเบิกให้ ผู้เข้าแข่งขันอื่นๆในฤดูกาลถัดหน้าหันมาทำงานทางด้านวงการบังเทิงมากขึ้น เจนนาปัจจุบันอายุ 29 ปี (เธอเข้าแข่งขันเมื่ออายุ 23 ปี โดยใช้นามสกุลเดิม คือ วิทนีย์ ตอนที่เป็นนักศึกษา ในฤดูกาลแรก และอีกครั้งเมื่ออายุ 27 ปี)

หมวดหมู่:ผู้เข้าแข่งขันในรายการเซอร์ไวเวอร์
หมวดหมู่:บุคคลจากรัฐนิวแฮมป์เชอร์
มหาวิทยาลัยเท็กซัส ออสติน

thumb|น้ำพุอีสต์มอลล์ และหอนาฬิกามหาวิทยาลัยเท็กซัส

**มหาวิทยาลัยเท็กซัส ออสติน** () เป็นมหาวิทยาลัยรัฐบาลตั้งอยู่ที่เมืองออสติน ใน รัฐเท็กซัส สหรัฐอเมริกา ก่อตั้งในปี พ.ศ. 2426 (ค.ศ. 1883) เป็นหนึ่งในระบบของมหาวิทยาลัยเท็กซัสที่มีด้วยกันทั้งหมด 9 วิทยาลัย มหาวิทยาลัยเท็กซัสได้ชื่อว่าเป็นมหาวิทยาลัยในสหรัฐอเมริกาที่มีนักศึกษามากที่สุด ในปัจจุบัน (พ.ศ. 2548) มีนักศึกษามากกว่า 50,000 คน และอาจารย์และเจ้าหน้าที่มากกว่า 20,000 คน

มหาวิทยาลัยเท็กซัส ออสติน ในปี พ.ศ. 2548 อันดับของคณะวิศวกรรมศาสตร์ อยู่อันดับที่ 12 ตามอันดับของ ยูเอสนิวส์ ซึ่งภาควิชา วิศวกรรมโยธาถูกจัดอยู่ในอันดับ 3 ของสหรัฐอเมริกา

## คนดัง
* จอห์น แมกซ์เวล คูตซี - รางวัลโนเบลสาขาวรรณกรรม ในปี ค.ศ. 2003
* กิลอัด สุขเคอร์แมน (อังกฤษ) - นักภาษาศาสตร์

## อ้างอิง

## แหล่งข้อมูลอื่น
* เว็บไซต์มหาวิทยาลัยเท็กซัส

ทเท็กซัส ออสติน
ฌอน เคนนิฟฟ์

**ฌอน อัลเฟรด เคนนิฟฟ์** () เป็นผู้เข้าแข่งขันในรายการ เซอร์ไวเวอร์ บอร์เนียว ถูกโหวตออกคนที่ 12 เป็นลูกขุนคนที่ 5 ถึงแม้เขาโหวตตามกลุ่มพันธมิตรทากิดั้งเดิม แต่ก็ไม่ได้หมายความว่าเขาจะยอมอยู่ในกลุ่มพันธมิตรนั้น เขาจึงกลายเป็นคนแรกที่ถูกโหวตออกหลังจากสมาชิกปากองคนสุดท้ายออกไป เขาเป็นที่รู้จักในฉายา "ดร.ตัวอักษร" เพราะเขาใช้ตัวอักษรตัวหน้าในการโหวตผู้เข้าแข่งขันบางคนแทนการเขียนชื่อ ปัจจุบันฌอนอายุ 37 ปี เป็นแพทย์รักษาโรคทางด้านระบบประสาท(เขาเข้าแข่งขันเมื่ออายุ 31 ปี)

หมวดหมู่:ผู้เข้าแข่งขันในรายการเซอร์ไวเวอร์
หมวดหมู่:แพทย์ชาวอเมริกัน
หมวดหมู่:บุคคลจากลองไอแลนด์
มหาวิทยาลัยแซมฮิวสตันสเตต

**มหาวิทยาลัยแซมฮิวสตันสเตต** ()  เป็นมหาวิทยาลัยรัฐบาลในสหรัฐอเมริกา ตั้งอยู่ที่เมือง ฮันตส์วิลล์ ใน รัฐเท็กซัส ก่อตั้งในปี พ.ศ. 2422 ในปัจจุบัน (พ.ศ. 2548) มีนักศึกษาประมาณ 15,300 คน 

มหาวิทยาลัยแซมฮิวสตันสเตต มีชื่อเสียงในสาขาครุศาสตร์ดนตรี และประวัติศาสตร์ดนตรี โดยในปัจจุบัน แซมฮิวสตันสเตต เปิดสอนในระดับปริญญาตรี 84 ภาควิชา ระดับปริญญาโท 47 ภาควิชา และ ปริญญาเอก 4 ภาควิชา

## ศิษย์เก่าที่มีชื่อเสียง
* จอช แม็คคาวน์ นักกีฬาอเมริกันฟุตบอล ทีม ดีทรอยต์ ไลออนส์
* ดร.ทักษิณ ชินวัตร อดีตนายกรัฐมนตรีประเทศไทย (ปริญญาเอก พ.ศ. 2522)
* สตีฟ สปากส์ นักกีฬาเบสบอล
* พลตำรวจเอก ดร.พงศพัศ พงษ์เจริญ อดีตรองผู้บัญชาการตำรวจแห่งชาติ สมาชิกสภานิติบัญญัติแห่งชาติ เลขาธิการคณะกรรมการป้องกันและปราบปรามยาเสพติด (ปริญญาเอก)

## อ้างอิง

หมวดหมู่:สถาบันอุดมศึกษาในรัฐเท็กซัส‎
คณะพยาบาลศาสตร์ จุฬาลงกรณ์มหาวิทยาลัย

**คณะพยาบาลศาสตร์ จุฬาลงกรณ์มหาวิทยาลัย**  (อังกฤษ: Faculty of Nursing, Chulalongkorn University) จัดตั้งขึ้นเมื่อเดือนธันวาคม พ.ศ. 2531 เป็นคณะที่ 16 ของจุฬาลงกรณ์มหาวิทยาลัย ปัจจุบันทำการสอนในระดับบัณฑิตศึกษาเท่านั้น

## ประวัติ
* ** [[พ.ศ. 2501]] ** ได้มีการจัดการเรียนการสอนโดยเป็นภาควิชาพยาบาลศึกษา ภายใต้การบริหารงานของคณะครุศาสตร์ จุฬาลงกรณ์มหาวิทยาลัย โดยความร่วมมือระหว่างกองการพยาบาล สำนักงานปลัดกระทรวงสาธารณสุข และจุฬาลงกรณ์มหาวิทยาลัย เพื่อแก้ปัญหาการขาดแคลนครูพยาบาลและพยาบาลวิชาชีพ เป็นหน่วยงานแรกของประเทศไทยที่ผลิตครูพยาบาลระดับปริญญาตรี การดำเนินงานในระยะแรกได้รับการช่วยเหลือจากองค์การอนามัยโลก (WHO) และกองทุนเพื่อเด็กแห่งสหประชาชาติ (UNICEF) ในด้านอุปกรณ์และทุนพัฒนาอาจารย์
* **[[พ.ศ. 2516]]** ได้เปิดสอนหลักสูตรครุศาสตรมหาบัณฑิต สาขาวิชาการบริหารการพยาบาล ซึ่งเป็นหลักสูตรระดับปริญญาโท ทางการพยาบาล หลักสูตรแรกในประเทศไทย
* **[[พ.ศ. 2531]]** ภาควิชาพยาบาลศึกษาได้เสนอโครงการจัดตั้งคณะพยาบาลศาสตร์อย่างเป็นทางการ และได้มีพระราชกฤษฎีกาจัดตั้งคณะพยาบาลศาสตร์ จุฬาลงกรณ์มหาวิทยาลัย โดยพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ไว้ ณ วันที่ 28 ธันวาคม พ.ศ. 2531 และประกาศในราชกิจจานุเบกษา เล่ม 105 ตอนที่ 239 ลงวันที่ 30 ธันวาคม พ.ศ. 2531
* **[[พ.ศ. 2548]]** คณะพยาบาลศาสตร์ จุฬาลงกรณ์มหาวิทยาลัย มีอดีตบุคลาการได้รับตำแหน่งคณบดีคณะพยาบาลศาสตร์ มหาวิทยาลัยนเรศวร ได้แก่ศาสตราจารย์ ดร.ประนอม โอทกานนท์ อดีตรองคณบดีฝ่ายวิชาการคณะพยาบาลศาสตร์ จุฬาลงกรณ์มหาวิทยาลัย ทั้งนี้ตั้งแต่วันที่ 1 ตุลาคม พ.ศ. 2548
* **[[พ.ศ. 2552]]** คณะพยาบาลศาสตร์ จุฬาลงกรณ์มหาวิทยาลัย มีอดีตบุคลาการเป็นคณะกรรมการสภาการพยาบาลได้แก่ศาสตราจารย์ ดร.ประนอม โอทกานนท์ อดีตรองคณบดีฝ่ายวิชาการคณะพยาบาลศาสตร์ จุฬาลงกรณ์มหาวิทยาลัย ทั้งนี้ตั้งแต่วันที่ 1 ตุลาคม พ.ศ. 2552
* **[[พ.ศ. 2553]]** คณะพยาบาลศาสตร์ จุฬาลงกรณ์มหาวิทยาลัย มีบุคลาการได้รับรางวัลจากสภาการพยาบาลแห่งประเทศไทย รางวัลพยาบาลดีเด่นสาขาการวิจัยทางการพยาบาล ได้แก่ ศาสตราจารย์ ดร.วีณา จีระแพทย์ ที่ปรึกษาขององค์การอนามัยโลกภูมิภาคเอเชียตะวันออกเฉียงใต้

## หลักสูตร

## ดูเพิ่ม
สถาบันสมทบของจุฬาลงกรณ์มหาวิทยาลัย ที่เปิดการเรียนการสอนระดับปริญญาตรีในสาขาวิชาชีพพยาบาลศาสตร์ ในขณะนี้ มี 1 สถาบัน คือ

* วิทยาลัยพยาบาลตำรวจ

## แหล่งข้อมูลอื่น
* คณะพยาบาลศาสตร์

หมวดหมู่:หน่วยงานในจุฬาลงกรณ์มหาวิทยาลัย
จุฬาลงกรณ์มหาวิทยาลัย
คณะนิเทศศาสตร์ จุฬาลงกรณ์มหาวิทยาลัย

**คณะนิเทศศาสตร์ จุฬาลงกรณ์มหาวิทยาลัย** เป็นคณะนิเทศศาสตร์แห่งแรกของประเทศไทย และเป็นคณะที่ 14 ของจุฬาลงกรณ์มหาวิทยาลัย รับผิดชอบเป็นหน่วยงานระดับอุดมศึกษาและบัณฑิตศึกษาของรัฐ ที่ส่งเสริมดำเนินงานด้านการวิจัยและวิรัชกิจที่มีคุณภาพสูง ในแขนงด้านการสื่อสารมวลชน

## ประวัติ
จุฬาลงกรณ์มหาวิทยาลัยได้เปิดสอนวิชาการหนังสือพิมพ์ขึ้นตั้งแต่ พ.ศ. 2482 ซึ่งเป็นหลักสูตรในระดับอนุปริญญา สังกัดในคณะอักษรศาสตร์และวิทยาศาสตร์ หลังจากนั้นใน พ.ศ. 2497 ได้มีการโอนการศึกษาวิชาการหนังสือพิมพ์จากจุฬาลงกรณ์มหาวิทยาลัย ไปทำการสอนที่มหาวิทยาลัยวิชาธรรมศาสตร์และการเมือง โดยได้เปิดสอนในระดับปริญญาตรี ซึ่งเป็นการสิ้นสุดการสอนในสาขานิเทศศาสตร์ในจุฬาลงกรณ์มหาวิทยาลัยตั้งแต่นั้นมา

จุฬาลงกรณ์มหาวิทยาลัยได้จัดการเรียนการสอนในสาขาวิชานิเทศศาสตร์อีกครั้งในแผนกวิชาสื่อสารมวลชนและการประชาสัมพันธ์ สังกัดอยู่กับคณะรัฐศาสตร์ เมื่อวันที่ 5 กรกฎาคม พ.ศ. 2508 ดังนั้น จึงถือเอาวันที่ 5 กรกฎาคมของทุกปี เป็นวันคล้ายวันสถาปนาคณะนิเทศศาสตร์ หลักจากนั้น ใน พ.ศ. 2509 ได้พระราชกฤษฎีกาจัดตั้ง "แผนกสื่อสารมวลชนและการประชาสัมพันธ์" ซึ่งเป็นแผนกอิสระ มีฐานะเทียบเท่าคณะหนึ่งในจุฬาลงกรณ์มหาวิทยาลัย โดยมีสีน้ำเงิน (Royal Blue) เป็นสีประจำแผนกอิสระฯ เนื่องจากสีน้ำเงินเป็นสีแทนน้ำหมึก และมีสัญลักษณ์เป็นสังข์แตร

ในเวลาต่อมาจึงได้รับการยกฐานะขึ้นเป็น "คณะนิเทศศาสตร์" เมื่อ พ.ศ. 2517 นับเป็นคณะที่ 14 ของจุฬาลงกรณ์มหาวิทยาลัย โดยมี ศาสตราจารย์ บำรุงสุข สีหอำไพ เป็นคณบดีคนแรก

ปัจจุบันคณะนิเทศศาสตร์ ตั้งอยู่ทางฝั่งตะวันตกของถนนพญาไท (ตรงข้ามกับคณะวิทยาศาสตร์) ในพื้นที่บริเวณเดียวกับคณะนิติศาสตร์ โดยมีอาคารทำการของคณะฯ 3 อาคาร คือ อาคารนิเทศศาสตร์ 1 อาคารนิเทศศาสตร์ 2 และ**อาคารมงกุฎสมมติวงศ์** เป็นอาคารสูง 12 ชั้น เพียบพร้อมไปด้วยอุปกรณ์ทางการสื่อสารมวลชนที่ทันสมัย และ**อาคารพินิตประชานาถ** ซึ่งเป็นอาคารเรียนส่วนกลางของมหาวิทยาลัยซึ่งใช้ร่วมกับคณะนิติศาสตร์

## หน่วยงาน
* ภาควิชาการภาพยนตร์และภาพนิ่ง (Motion Pictures and Still Photography)
* ภาควิชาการประชาสัมพันธ์ (Public Relations)
* ภาควิชาการสื่อสารมวลชน (Mass Communication)
* ภาควิชาวาทวิทยาและสื่อสารการแสดง (Speech Communication and Performing Arts)
* ภาควิชาวารสารสนเทศและสื่อใหม่ (Journalism and New Media)
* สำนักบริหารหลักสูตรการจัดการการสื่อสารนานาชาติ (ISCM)

## หลักสูตร

## เพลงประจำคณะ
เพลงนี้ ครูแก้ว อัจฉริยะกุล และครูเอื้อ สุนทรสนาน ร่วมกันประพันธ์ให้นิสิตสื่อสารมวลชนและการประชาสัมพันธ์ จุฬาลงกรณ์มหาวิทยาลัย เพื่อเป็นเพลงประจำคณะ ตลอดจนประจำนักสื่อสารมวลชนและนักประชาสัมพันธ์โดยทั่วไปด้วย สองครูเพลงผู้เลื่องชื่อท่านนี้มิได้ประพันธ์เพลงร่วมกันตามลำพังมาเป็นระยะเวลานาน เพลงนี้จึงนับว่าเป็นผลงานการประพันธ์เพลงร่วมกันครั้งสำคัญอีกชิ้นหนึ่ง ซึ่งประพันธ์เสร็จสิ้นเมื่อวันที่ 17 มิถุนายน พ.ศ. 2509

## บุคคลที่มีชื่อเสียง

## อ้างอิง

## ดูเพิ่ม
* รายนามบุคคลจากคณะนิเทศศาสตร์ จุฬาลงกรณ์มหาวิทยาลัย

## แหล่งข้อมูลอื่น
* คณะนิเทศศาสตร์
* เว็บศิษย์เก่าคณะนิเทศศาสตร์ จุฬาลงกรณ์มหาวิทยาลัย 
* เว็บนิสิตคณะนิเทศศาสตร์ จุฬาลงกรณ์มหาวิทยาลัย 
* ละครนิเทศฯ Facebook Fanpage
* ละครนิเทศฯ Twitter

หมวดหมู่:หน่วยงานในจุฬาลงกรณ์มหาวิทยาลัย
จุฬาลงกรณ์มหาวิทยาลัย
โคอินิโอชิตาระ

**โคอินิโอชิตาระ** () เป็นเพลงประกอบละครเรื่อง *โคอินิโอชิตาระ~โบกุโนะเซโกโนะฮิมิตสึ* () ขับร้องโดยคริสตัล เคย์

หมวดหมู่:เพลงญี่ปุ่น
อุทยานแห่งชาติศรีพังงา

thumb|Plant in Thailand National Park-Sri Phang-Nga
**อุทยานแห่งชาติศรีพังงา** อยู่ในเขตอำเภอคุระบุรี และอำเภอตะกั่วป่า จังหวัดพังงา ครอบคลุมพื้นที่ป่าสงวนแห่งชาติเทือกเขานมสาว เนื้อที่ 153,800 ไร่ หรือ 246.08 ตารางกิโลเมตร เป็นประเภทป่าดิบชื้น พันธุ์ไม้ที่สำคัญ เช่น ไม้ยาง ตะเคียนทอง ปาล์ม กระพ้อหนู ยังสามารถพบสัตว์ป่าหลายชนิด เช่น  สมเสร็จ เลียงผา เก้ง นกเงือก ประกาศเป็นอุทยานเมื่อ 16 เมษายน 2531 ได้รับการจัดตั้งเป็นอุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวโรกาสเฉลิมพระชนมพรรษาครบ 5 รอบ 

## สถานที่ท่องเที่ยว
* **น้ำตกตำหนัง** เป็นน้ำตกที่ตกจากหน้าผา สูง 63 เมตร มีน้ำตลอดทั้งปี ร่มรื่นด้วยต้นไม้ใหญ่ มีเส้นทางศึกษาธรรมชาติ ระยะทาง 2 กิโลเมตร 
* **น้ำตกโตนต้นเตย** เป็นน้ำตกที่ตกจากหน้าผา สูง 45 เมตร ตามทางเดินจะผ่านจุดชมวิว สามารถมองเห็นป่าเขาที่สมบูรณ์ของอุทยาน

ศรีพังงา
หมวดหมู่:อำเภอคุระบุรี
หมวดหมู่:อำเภอตะกั่วป่า
ซาลาเปา

**ซาลาเปา** ภาษาจีนเรียก **เปาจึ** (包子) หรือ **เปา** (包) เป็นอาหารทำด้วยแป้งปั้นเป็นลูก ใส่ไส้ต่าง ๆ เช่น เนื้อหรือผัก แล้วนึ่งให้สุก แต่ปัจจุบันอาจใช้วิธีอื่น เช่น ทอด ในวัฒนธรรมจีนยังมีอาหารที่คล้ายคลึงกันแต่ไม่ใส่ไส้ คือ หมั่นโถว

thumb|250px|ซาลาเปา

ในประเทศจีน เปาจึแบ่งเป็นสองประเภทหลัก คือ **ต้าเปา** (大包; "เปาใหญ่") มักมีขนาดกว้าง 10 เซนติเมตร และนิยมซื้อกลับไปรับประทานที่บ้าน กับ **เสี่ยวเปา** (小包; "เปาน้อย") มักมีขนาดกว้าง 5 เซนติเมตร และนิยมรับประทานที่ร้านอาหาร

เชื่อกันว่า จูกัดเหลียง (諸葛亮) ขุนนางจีนสมัยสามก๊ก คิดค้นหมั่นโถวและเปาจึขึ้น โดยเดิมเรียกหมั่นโถวเหมือนกัน ครั้นสมัยราชวงศ์ซ่งเหนือ มีบันทึกคำว่า "เปา" หรือ "เปาจึ" ใช้เรียกหมั่นโถวแบบใส่ไส้ ดังนั้น เปาจึจึงใช้เรียกมาตั้งแต่สมัยซ่งเหนือเป็นอย่างน้อย ปัจจุบัน ในภาษาจีนมาตรฐาน หมั่นโถวใช้เรียกประเภทที่ไม่ใส่ไส้แต่ประเภทเดียว แต่ในภาษาถิ่น เช่น ภาษาอู๋ (吳語) ยังเรียกทั้งที่ใส่ไส้และไม่ใส่ไส้ว่าหมั่นโถว

ซาลาเปานิยมนับเป็นส่วนหนึ่งของชุดอาหารติ่มซำ และรับประทานได้ในทุกมื้ออาหาร

ที่ฟิลิปปินส์ก็นิยมรับประทานซาลาเปา โดยเรียกว่า "เชาเปา" (燒包)

## อ้างอิง

## แหล่งข้อมูลอื่น

หมวดหมู่:อาหารจากเนื้อหมู
หมวดหมู่:อาหารยัดไส้
หมวดหมู่:อาหารนึ่ง
หมวดหมู่:อาหารว่าง
หมวดหมู่:ติ่มซำ
หมวดหมู่:อาหารจีน
หมวดหมู่:อาหารไทย
หมวดหมู่:อาหารมอริเชียส
หมวดหมู่:อาหารมาเลเซีย
หมวดหมู่:ขนมปังจีน
หมวดหมู่:คำและวลีภาษาแต้จิ๋ว
มหาวิทยาลัยไรซ์

thumb|มหาวิทยาลัยไรซ์

**มหาวิทยาลัยวิลเลียมมาร์ชไรซ์** () หรือนิยมเรียกในชื่อ **มหาวิทยาลัยไรซ์** () ตั้งอยู่ที่เมืองฮิวสตัน ในรัฐเท็กซัส สหรัฐอเมริกา มหาวิทยาลัยไรซ์ก่อตั้งในปี พ.ศ. 2455 (ค.ศ. 1912)   ในชื่อสถาบันไรซ์ (Rice Institute) ซึ่งในปัจจุบันได้ชื่อว่าเป็นหนึ่งในมหาวิทยาลัยชั้นนำของสหรัฐอเมริกาทั้งในด้านวิชาการและงานวิจัย โดยเฉพาะในด้านนาโนเทคโนโลยี และการพัฒนาหัวใจเทียม

นักศึกษาในปัจจุบัน (พ.ศ. 2548) มีประมาณ 5,000 คน

## อ้างอิง

รไซ์
การถอดอักษรเกาหลีเป็นอักษรโรมัน

**การถอดอักษรเกาหลีเป็นอักษรโรมัน** () คือระบบการแทนตัวอักษรในภาษาเกาหลีด้วยอักษรโรมัน ในปัจจุบันมีอยู่ 3 ระบบหลักที่นิยมใช้ ได้แก่

* ระบบกระทรวงวัฒนธรรมเกาหลี 2000 เป็นระบบที่ใช้ในปัจจุบันในประเทศเกาหลีใต้แทนที่ระบบแมกคูน-ไรซ์ชาวเออร์ โดยเริ่มใช้ใน ปี พ.ศ. 2543 รัฐบาลเกาหลีใต้ได้ใช้ระบบนี้ในการเปลี่ยนแปลงป้ายบอกทาง หนังสือเรียนต่างๆ พัฒนาโดยสถาบันภาษาเกาหลีแห่งชาติ ในปี พ.ศ. 2538 และเริ่มใช้อย่างเป็นทางการเมื่อวันที่ 4 กรกฎาคม พ.ศ. 2543 โดยได้ปรับปรุงการใช้งาน คำศัพท์หลายคำที่ออกเสียงไม่ตรงกับต้นฉบับภาษาเกาหลี รวมถึงการใช้ตัวอักษรแบบธรรมดาไม่มีสัญลักษณ์พิเศษเหนือตัวอักษรโรมันซึ่งยากต่อการใช้งาน
* ระบบแมกคูน-ไรซ์ชาวเออร์ () เป็นระบบแรกที่มีการใช้งาน เริ่มพัฒนาใน ปี พ.ศ. 2480 (ค.ศ. 1937) และได้รับการยอมรับในวงกว้าง ซึ่งในประเทศเกาหลีใต้ได้มีการใช้ระบบที่ดัดแปลงจากระบบนี้ นำมาใช้เป็นระบบอย่างเป็นทางการของประเทศในช่วง พ.ศ. 2527-2543
* ระบบเยล เป็นระบบที่พัฒนาใช้ในวงการภาษาศาสตร์ พัฒนาโดย ซามูเอล เอลโม มาร์ตินที่มหาวิทยาลัยเยลใน ปี พ.ศ. 2485 (ค.ศ. 1942)

## ตัวอย่างของระบบต่าง ๆ

## อ้างอิง
* การถอดภาษาเกาหลีด้วยอักษรโรมันระบบปัจจุบัน จากสถาบันภาษาเกาหลีแห่งชาติ

หมวดหมู่:ภาษาเกาหลี
หมวดหมู่:การถอดอักษรเกาหลีเป็นอักษรโรมัน
โทชิโกะ ฟูจิตะ

**โทชิโกะ ฟูจิตะ** (; คันจิ:藤田淑子; 5 เมษายน พ.ศ. 2493 – 28 ธันวาคม พ.ศ. 2561) เป็นนักพากย์หญิงชาวญี่ปุ่น มักพากย์เสียงตัวเอกของเรื่องที่เป็นเด็กผู้ชายอยู่เสมอ แต่บทหญิงสาวก็พากย์ได้เช่นกัน เสียชีวิตเมื่อวันที่ 28 ธันวาคม พ.ศ. 2561 ด้วยโรคมะเร็งเต้านม

## ผลงาน

### แอนิเมชัน
* อิคคิวซัง รับบทเป็น อิคคิว
* เก็งกิยอดนักสู้ รับบทเป็น เก็งกิ
* หมัดเทพเจ้าดาวเหนือ รับบทเป็น มามิย่า
* ทอมกับเจอรี่ รับบทเป็น เจอรี่
* เออิชิสมองกล รับบทเป็น เออิชิ
* พยัคฆ์สาวแคทส์อาย รับบทเป็น คิซึกิ รูอิ
* ยาวาระ สาวน้อยยอดยูโด รับบทเป็น อิโนคุมะ ทามาโอะ
* ไซเลนท์โมเบียส รับบทเป็น แรลลี่ ไชแอน
* ไดตะลุยแดนเวทมนตร์ รับบทเป็น ได
* ชิน บิคคุริแมน (เทวดาหน้าเป็น ภาค 2) รับบทเป็น ปีอา มารุโกะ
* วันฟ้าใสของโรมิโอ รับบทเป็น อัลเฟรโด้
* มืออสูรล่าปีศาจ รับบทเป็น ทาเทโนะ ฮิโรชิ
* ดิจิมอนแอดเวนเจอร์ รับบทเป็น ยางามิ ไทจิ, แม่ของโซระ 
* คินดะอิจิกับคดีฆาตกรรมปริศนา รับบทเป็น ซาเอกิ โคอิจิโร่ (คดีฆาตกรรมเกาะมหาสมบัติ)
* โดราเอมอน ตอนอาณาจักรหุ่นยนต์ รับบทเป็น อลิซ
* 12 อาณาจักรเทพยุทธ์ รับบทเป็น โจคาคุ
* กัชเบล รับบทเป็น โซฟิส
* นักรักโลกมายา (พ.ศ. 2548) รับบทเป็น สึกิคาเงะ จิงุสะ
* สงครามเวหา ฟาฟเนอร์ รับบทเป็น เฮสเตอร์ แกลลอป

### เกม
* ดิจิมอนเทมเมอร์ แบทเทิล อีโวลูชัน รับบทเป็น ยางามิ ไทจิ
* ไซเลนท์โมเบียส  CASE:TITANIC รับบทเป็น แรลลี่ ไชแอน
* อิคคิวซัง เดอะ ควิซ รับบทเป็น อิคคิว
* NEUES รับบทเป็น ชีร่า อีแวนส์, ยูนิคอร์น
* หมัดเทพเจ้าดาวเหนือ รับบทเป็น มามิย่า
* เคซเซน (Kessen) รับบทเป็น โอคัตสึ

### ภาพยนตร์ต่างประเทศ

## อ้างอิง
 

## แหล่งข้อมูลอื่น
* ประวัติส่วนตัวในเว็บต้นสังกัด (อาโอนิโปรดักชัน)  
* 

หมวดหมู่:นักพากย์หญิงชาวญี่ปุ่น
หมวดหมู่:เสียชีวิตจากมะเร็งเต้านม
เค็ง ยามางูจิ

**เค็ง ยามางูจิ** (; 24 มีนาคม ค.ศ. 1956 – 24 ตุลาคม ค.ศ. 2011) เป็นนักพากย์ชายชาวญี่ปุ่น อดีตเคยสังกัดค่ายโปรดักชันเบาบั๊บ แต่ปัจจุบันไม่ได้สังกัดค่ายใด ๆ

ยามางูจิเสียชีวิตจากภาวะหัวใจล้มเหลวเฉียบพลันในวันที่ 24 ตุลาคม ค.ศ. 2011
## ผลงาน

### แอนิเมชัน
* หมัดเทพเจ้าดาวเหนือ ภาค 2 รับบทเป็น ไอน์
* เซนต์เซย่า รับบทเป็น แบล็กดราก้อน, ทาแรนตูล่า อะราคเน่, เซนต์อัคคี
* เซนต์เซย่า ภาคภาพยนตร์จอเงิน ชุดที่ 4 "สงครามศักดิ์สิทธิ์ครั้งสุดท้ายของเหล่าเซนต์" รับบทเป็น วาทัวร์ อีลิกอล
* โรงเรียนลูกผู้ชาย รับบทเป็น โทงาชิ เก็นจิ
* ฮาจาไทเซ ดันไกโอ รับบทเป็น สเกลตัน
* ไดตะลุยแดนเวทมนตร์ รับบทเป็น เฟลย์ซาร์ด
* มิราเคิลเกิรลส์ (แฝดจุ้นวุ่นรัก) รับบทเป็น คาเงอุระ ชินอิจิโร่
* มาร์มาเลดบอย รับบทเป็น คิจิมะ ทาคุจิ 
* ดราก้อนบอล GT รับบทเป็น มังกร 4 ดาว
* หนูน้อยอั๊กโกะจัง (พ.ศ. 2541) รับบทเป็น พ่อของอั๊กโกะ
* สตรีทไฟท์เตอร์ ซีโร่ ดิ แอนิเมชัน รับบทเป็น โกเคน
* แม่มดน้อยโดเรมี รับบทเป็น พ่อของฮาเซงาว่า

### เกม
* ดิจิมอนเทมเมอร์ แบทเทิล อีโวลูชัน รับบทเป็น โกคุมอน
* สึเบเตะ งะ เอฟ นินารุ รับบทเป็น ชินโด เซจิ

## อ้างอิง

* http://sdb.noppo.com/ken_y.htm 
* ประวัติและรายชื่อเรื่องที่เค็ง ยามางูจิ ร่วมพากย์

หมวดหมู่:นักพากย์ชายชาวญี่ปุ่น
หมวดหมู่:บุคคลจากโตเกียว
ฮิโรโกะ เอโมริ

**ฮิโรโกะ เอโมริ** () เป็นนักพากย์หญิงชาวญี่ปุ่น เกิดเมื่อวันที่ 27 มกราคม ที่จังหวัดไซตามะ ประเทศญี่ปุ่น สังกัดค่ายอาโอนิโปรดักชัน สามารถพากย์เสียงได้หลากหลายบทบาท ไม่ว่าจะเป็นเด็กผู้ชาย เด็กสาว หรือแม้แต่หญิงแก่

## ผลงาน

### งานแอนิเมชัน
* SPT เลซเนอร์ รับบทเป็น แอนนา สเตฟานี่
* วิงแมน นักรบแห่งความฝัน รับบทเป็น ยูคาริ
* บิคคุริแมน (เทวดาหน้าเป็น) รับบทเป็น ซาตานมาเรีย, วันเดอร์มาเรีย
* คูโซคางาคุเซไค กัลลิเวอร์บอย  รับบทเป็น แจน
* ดราก้อนบอล รับบทเป็น เจาซือ (เกี๊ยวซ่า)
* เซนต์เซย่า รับบทเป็น กิกิ, เซย่าตอนเด็ก
* มามิ, สาวน้อยพลังจิต รับบทเป็น มามิยะ ซาจิโกะ
* ไดตะลุยแดนเวทมนตร์ รับบทเป็น แม่เฒ่านาบาร่า, ปิโรโร่
* โดราเอมอน ตอนดินแดนอาหรับราตรี รับบทเป็น แจ็ค
* นินจารันทาโร่ รับบทเป็น โทโมมิ
* มาร์มาเลดบอย รับบทเป็น มัตสึอุระ จิยาโกะ (แม่ของยู)
* จีกันดั้ม  รับบทเป็น จีน่า
* มาโบโรชิ มาโบะจัง รับบทเป็น มาโบโรชิ มาโบตะ
* กัชเบล รับบทเป็น โยโปโป้

### งานเกม
* อีส 4 เดอะ ดอว์น ออฟ อีส รับบทเป็น อาเรีย
* เทนไกมาเคียว รับบทเป็น สึนาเดะ
* วาลคีรีโปรไฟล์ รับบทเป็น ยูเมรุ, เซเลีย

## แหล่งข้อมูลอื่น
*  ประวัติส่วนตัวในเว็บต้นสังกัด (อาโอนิโปรดักชัน) 

หมวดหมู่:นักพากย์หญิงชาวญี่ปุ่น
หมวดหมู่:บุคคลจากจังหวัดไซตามะ
หมวดหมู่:นักพากย์หญิงจากจังหวัดไซตามะ
30

**30** (**สามสิบ**) เป็นจำนวนธรรมชาติที่อยู่ถัดจาก 29 (ยี่สิบเก้า) และอยู่ก่อนหน้า 31 (สามสิบเอ็ด)

## คำเติมนำหน้า
* ภาษากรีก 
* ภาษาละติน 

## ความหมาย
* ปีพ.ศ. 30 และ ค.ศ. 30
* 30 เป็นเลขอะตอม ของสังกะสี
* มีอยู่ 4 เดือน ที่มี 30 วัน ได้แก่ เมษายน มิถุนายน กันยายน และ พฤศจิกายน
* 30 นาที เป็นครึ่งชั่วโมง
* 30 วินาที เป็นครึ่งนาที
* 30 ลิปดา เท่ากับครึ่งองศา
* 30 วิลิปดา เท่ากับครึ่งลิปดา
* ดอกผกากรอง มีชื่อเรียกว่า สามสิบ
* 30 เซ็นต์แมรีแอกซ์ ตึกที่สำคัญในอังกฤษ
* อินเตอร์สเตต 30 เป็นถนนในสหรัฐอเมริกาเชื่อมระหว่าง รัฐเท็กซัสและรัฐอาร์คันซอ
* ยู.เอส. เราต์ 30 เป็นถนนในสหรัฐอเมริกาเชื่อมระหว่าง รัฐนิวเจอร์ซีย์และรัฐออริกอน
* 30 เซนติเมตร ประมาณ 1 ฟุต (0.98 ฟุต)
* 30 เป็นเลขจำนวนที่อยู่ในชื่อภาพยนตร์ไทย เรื่อง 30 กำลังแจ๋ว และ 30+ โสด On Sale

## ในทางคณิตศาสตร์

## อ้างอิง

หมวดหมู่:จำนวนเต็ม
เฟรเดอริค ดักลาส

thumb|right|เฟรเดอริค ดักลาส
**เฟรเดอริค ดักลาส** (Frederick Douglass) (แมริแลนด์ 14 ก.พ. ค.ศ. 1818 - 20 ก.พ. 1895) ชาวแอฟริกัน-อเมริกัน เขาเกิดมาเป็นทาสและมีชื่อเสียงที่สุดจากการที่เขานำเอาความจริงอันยากแค้นสาหัสของทาส มาสู่ความสนใจของชาวอเมริกันผิวขาว และในขณะเดียวกันก็เป็นตัวอย่างที่มีชีวิตที่ปฏิเสธคำกล่าวอ้างผิด ๆ ที่ว่า คนอเมริกันผิวดำนั้นมีสติปัญญาต่ำกว่าคนผิวขาว เขาเป็นผู้สนับสนุนการเลิกทาส สนับสนุนการมีสิทธิเลือกตั้งของผู้หญิง เป็นนักเขียน นักพูด บรรณาธิการ รัฐบุรุษ และนักปฏิรูป เขาถูกเรียกว่า "The Sage of Anacostia" และ "The Lion of Anacostia" เป็นหนึ่งในบุคคลที่โดดเด่นที่สุดในประวัติศาสตร์แอฟริกันอเมริกันและประวัติศาสตร์สหรัฐอเมริกา

เฟรเดอริคเป็นผู้เชื่อมั่นอย่างมากในความเสมอกันของผู้คนทั้งหมด ไม่ว่าจะเป็นคนผิวดำ ผู้หญิง ชนอเมริกันพื้นเมือง หรือผู้เพิ่งอพยพเข้ามา เขาเคยพูดว่า "ฉันจะเข้าร่วมกับใครก็ตามเพื่อทำสิ่งที่ถูก และไม่กับใครเลยเพื่อทำสิ่งที่ผิด"

หมวดหมู่:ทาส
หมวดหมู่:ผู้เขียนอัตชีวประวัติชาวอเมริกัน
หมวดหมู่:นักข่าวชายชาวอเมริกัน
วากานะ ยามาซากิ

**วาคานะ ยามาซากิ** (คันจิ:山崎和佳奈; ฮิรางานะ:やまざき わかな; คำอ่าน: ยะมะซะกิ วะคะนะ) เป็นนักพากย์หญิงชาวญี่ปุ่น เธอเริ่มเข้าสู่วงการนักพากย์ตั้งแต่ปี พ.ศ. 2534 โดยบทแรกที่ได้พากย์คือ รัน จากเรื่อง ขบวนการเซเบอร์คิดส์ และหลังจากนั้นก็มีผลงานอย่างต่อเนื่องมาตลอดในหลากหลายบทบาท ทั้งนางเอก นางรอง และนางร้าย 

ยามาซากิมีเพื่อนสนิทในวงการหลายคนด้วยกัน เช่น  อากิระ อิชิดะ, เมงุมิ ฮายาชิบาระ, คัปเป ยามางุจิ, ไดสุเกะ นามิคาวะ, เคนอิจิ ซึซึมูระ นอกจากนี้เธอยังเป็นแฟนของละครเวทีเรื่อง Les Misérables และยังเป็นแฟนตัวยงของ มาอายะ ซากาโมโตะ ซึ่งเป็นผู้แสดงในละครเรื่องนี้ด้วย

## ประวัติ
**วันเกิด :** 21 มีนาคม พ.ศ. 2508
**บ้านเกิด :** คานางาวะ (แต่ไปเติบโตที่เกียวโต) ประเทศญี่ปุ่น 
**สังกัด :** อาโอนิโปรดักชัน 

## ผลงาน

### แอนิเมชัน
* ขบวนการเซเบอร์คิดส์ รับบทเป็น เทนจินบายาชิ รัน
* ไดตะลุยแดนเวทมนตร์ รับบทเป็น โซอาร่า (แม่ของได)
* ซุปเปอร์บิคคุริแมน รับบทเป็น อามุล
* แผนปราบผีไม่มีอั้น รับบทเป็น มาเรีย, โชริวคิ
* เซเลอร์มูน อาร์ รับบทเป็น โคอัน แห่งแบล็กมูน
* เซเลอร์มูน เซเลอร์สตาร์ส รับบทเป็น เนเฮเลเนีย (วัยสาว)
* มาร์มาเลดบอย รับบทเป็น อาคิสึกิ เมโกะ
* เก็บหัวใจให้คนข้างบ้าน รับบทเป็น โอตะ ไม
* มฤตยูเหนือนรก รับบทเป็น จิอากิ
* คูโซคางาคุเซไค กัลลิเวอร์บอย รับบทเป็น ฟีเวอร์
* มืออสูรล่าปีศาจ รับบทเป็น ฮายาเมะ
* พาวเวอร์ดอลส์ ~ออมนี เซ็งคิ 2040~ รับบทเป็น จูเลีย เลย์เบิร์ก
* เกมกลคนอัจฉริยะ รับบทเป็น คาเงยามะ ริสะ
* ยอดนักสืบจิ๋วโคนัน รับบทเป็น โมริ รัน
* ไทรกัน (Trigun) รับบทเป็น โมนิก้า
* หนูน้อยอั๊กโกะจัง (พ.ศ. 2541) รับบทเป็น อั๊กโกะจัง
* วันพีซ รับบทเป็น นามิ (พากย์แทน อาเคมิ โอกามูระ ชั่วคราว) , โนจิโกะ
* ดิจิมอนแอ๊ดเวนเจอร์ 02 รับบทเป็น อัลเคนิมอน 
* ลาสต์ เอ็กไซล์ (LAST EXILE) รับบทเป็น โซเฟีย ฟอเรสเตอร์
* เทพอสูรจิ้งจอกเงิน รับบทเป็น ซุซุนะ
* ทวินบีพาราไดซ์ รับบทเป็น แซลลูต
* 12 อาณาจักรเทพยุทธ รับบทเป็น กษัตริย์เคียว ชูโช
* โบะโบะโบโบะ โบโบะโบ้ รับบทเป็น ซูซุ
* กัชเบล รับบทเป็น ทากามิเนะ ฮานะ (แม่ของคิโยมาโระ)
* เซโนซาก้า ดิ แอนิเมชัน รับบทเป็น เชอร์รี่
* เลิฟเลส รับบทเป็น อาโอยางิ มิซากิ

### เกม
* ปุโยปุโย รับบทเป็น ฮาร์ปี้
* บลูเบรกเกอร์ (Blue Braker) รับบทเป็น เซิร์จ
* ดราก้อนไนท์ 4 รับบทเป็น เฮเลน
* พาวเวอร์ดอลส์ FX รับบทเป็น จูเลีย เลย์เบิร์ก
* รีเฟรน เลิฟ (Refrain Love) รับบทเป็น ซาคุระ โทโมมิ
* โซสึเกียว ครอสเวิลด์ รับบทเป็น โยโกยามะ เมงุมิ
* โซสึเกียว วาเคชั่น รับบทเป็น โยโกยามะ เมงุมิ
* เมลตี้แลนเซอร์ รับทเป็น โซโล
* คินดะอิจิกับคดีฆาตกรรมปริศนา 3 คดีฆาตกรรมตำนานมังกรคราม รับบทเป็น โฮโจ ริเอะ
* มิสึเมเตะไนท์ รับบทเป็น ปิโกะ, โนเอล อาเซ็ตต้า 
* ทวินบี RPG รับบทเป็น แซลลูต
* เดด ออร์ อะไลว์ รับบทเป็น อายาเนะ
* วาลคีรี โปรไฟล์ รับบทเป็น เมลติน่า
* อินเตอร์ลูด รับบทเป็น ทาคาเซะ ยูกิ
* เอส คอมแบ๊ท 5 รับบทเป็น นางาเสะ เคย์

## อื่นๆ
* บี-ไฟเตอร์ คาบูโตะ รับบทเป็น มาเธอร์ เมลซาร์ด

## แหล่งข้อมูลอื่น
* ประวัติส่วนตัวในเว็บต้นสังกัด (อาโอนิโปรดักชัน)  

หมวดหมู่:นักพากย์หญิงชาวญี่ปุ่น
หมวดหมู่:บุคคลจากโตเกียว
มหาวิทยาลัยซินซินแนติ

**มหาวิทยาลัยซินซินแนติ** () เป็นมหาวิทยาลัยรัฐบาลของสหรัฐอเมริกา ตั้งอยู่ที่เมือง ซินซินแนติ ในรัฐโอไฮโอ ก่อตั้งเมื่อ พ.ศ. 2362 (ค.ศ. 1819) ภายใต้ชื่อ วิทยาลัยซินซินแนติ และ วิทยาลัยแพทยศาสตร์โอไฮโอ ต่อมาได้ถูกรวมเข้าเป็นมหาวิทยาลัยซินซินแนติ ในปี พ.ศ. 2413 (ค.ศ. 1870) เหมือนในปัจจุบัน นักศึกษาในมหาวิทยาลัยมีประมาณ 35,000 คน (ข้อมูลปี พ.ศ. 2548)

มหาวิทยาลัยซินซินแนติ มีชื่อเสียงในด้านในหลายคณะรวมถึง สถาปัตยกรรมศาสตร์ ซึ่งเป็นหนึ่งในอันดับสูงสุดสหรัฐอเมริกา โดยนิตยสารดีไซน์อินเทลลิเจนซ์ นอกจากนี้ยังมีชื่อเสียงทางด้าน ดนตรี นิติศาสตร์ และ แพทยศาสตร์ ซึ่งวัคซีนป้องกันโรคโปลิโอ ได้ถูกคิดค้นขึ้นในคณะแพทยศาสตร์มหาวิทยาลัยซินซินแนติ
thumb|250px|แม็คมิคเกนฮอลล์ มหาวิทยาลัยซินซินแนติ

## อ้างอิง

## แหล่งข้อมูลอื่น
* เว็บไซต์มหาวิทยาลัยซินซินแนติ

ซินซินแนติ
บิ๊กทเวลฟ์

thumb|250px|สัญลักษณ์ของบิ๊กทเวลฟ์**กลุ่มบิ๊กทเวลฟ์** () เป็นหนึ่งในกลุ่มการแข่งขันกีฬาระดับมหาวิทยาลัยในประเทศสหรัฐอเมริกา อยู่ภายใต้การดูแลของสมาคมกีฬามหาวิทยาลัยแห่งชาติ (NCAA) โดยปัจจุบันอยู่ในระดับดิวิชันที่ 1 และเป็นส่วนหนึ่งของ "พาวเวอร์ไฟว์" (Power Five) ซึ่งเป็นกลุ่มของการประชุมกีฬาวิทยาลัยที่มีอิทธิพลและรายได้สูงสุดในอเมริกา

กลุ่มบิ๊กทเวลฟ์ก่อตั้งขึ้นในปี ค.ศ. 1994 จากการรวมตัวของมหาวิทยาลัยในบิกเอทคอนเฟอเรนซ์ (Big Eight Conference) และบางส่วนจากเซาท์เวสต์คอนเฟอเรนซ์ (Southwest Conference) โดยเริ่มการแข่งขันครั้งแรกในปี ค.ศ. 1996

แม้จะมีชื่อว่า "บิ๊กทเวลฟ์" (แปลว่า "12 ทีมใหญ่") แต่จำนวนสมาชิกของกลุ่มมีการเปลี่ยนแปลงหลายครั้งในช่วงหลายปีที่ผ่านมา ปัจจุบัน (ณ ปี ค.ศ. 2025) กลุ่มบิ๊กทเวลฟ์ประกอบด้วย 16 สถาบันสมาชิกจากหลายรัฐทั่วสหรัฐอเมริกา

## ความสำคัญ
กลุ่มบิ๊กทเวลฟ์มีบทบาทสำคัญในวงการกีฬาระดับวิทยาลัย โดยเฉพาะในกีฬาอเมริกันฟุตบอลและบาสเกตบอลชาย ซึ่งมีผู้ชมและรายได้จากลิขสิทธิ์ถ่ายทอดสดสูง นอกจากนี้ยังผลิตนักกีฬาที่เข้าสู่ลีกอาชีพ เช่น เอ็นเอฟแอล (NFL) และ เอ็นบีเอ (NBA) เป็นจำนวนมาก

## กีฬาที่แข่งขัน
กลุ่มบิ๊กทเวลฟ์จัดการแข่งขันในหลายประเภทกีฬา เช่น
* อเมริกันฟุตบอล
* บาสเกตบอล
* เบสบอล
* วอลเลย์บอล
* กรีฑา
* ซอฟต์บอล
* เทนนิส
* กอล์ฟ

## กลุ่มของบิ๊กทเวลฟ์
บิ๊กทเวลฟ์ก่อตั้งเมื่อ 25 กุมภาพันธ์ พ.ศ. 2537 หลังจากที่กลุ่มบิ๊กเอท รวมเข้ากับอีก 4 มหาวิทยาลัย ในปัจจุบันบิ๊กทเวลฟ์ มีมหาวิทยาลัยดังนี้

;ส่วนเหนือ
* มหาวิทยาลัยแคนซัส
* มหาวิทยาลัยแคนซัสสเตต
* มหาวิทยาลัยโคโลราโด
* มหาวิทยาลัยเนแบรสกา
* มหาวิทยาลัยมิสซูรี
* มหาวิทยาลัยไอโอวาสเตต

;ส่วนใต้
* มหาวิทยาลัยเบย์เลอร์
* มหาวิทยาลัยเท็กซัส
* มหาวิทยาลัยเท็กซัสเอแอนด์เอ็ม
* มหาวิทยาลัยเท็กซัสเทค
* มหาวิทยาลัยโอคลาโฮมา
* มหาวิทยาลัยโอคลาโฮมาสเตต

## แหล่งข้อมูลอื่น
* เว็บไซต์อย่างเป็นทางการของกลุ่มบิ๊กทเวลฟ์  

หมวดหมู่:NCAA Division I
หมวดหมู่:การประชุมกีฬาวิทยาลัยในสหรัฐอเมริกา
หมวดหมู่:กลุ่มการแข่งขันกีฬาที่ก่อตั้งในปี พ.ศ. 2537

หมวดหมู่:กีฬาระดับอุดมศึกษา
หมวดหมู่:กลุ่มมหาวิทยาลัยในสหรัฐ
บิ๊กเทน

thumb|สัญลักษณ์ของกลุ่มบิ๊กเทน

**กลุ่มบิ๊กเทน** () เป็นกลุ่มของมหาวิทยาลัยที่รวมตัวกัน 11 แห่ง ในการจัดการแข่งขันกีฬาระหว่างมหาวิทยาลัยในสหรัฐอเมริกา มหาวิทยาลัยที่อยู่ในกลุ่มนี้อยู่ในบริเวณตอนเหนือของประเทศ ในอดีตบิ๊กเทนมีสมาชิกอยู่ 10 มหาวิทยาลัย และเพิ่มมาเป็น 11 แห่ง ในปี พ.ศ. 2533 หลังจากที่มหาวิทยาลัยเพนซิลเวเนียสเตตได้เข้าร่วม ก็ได้มีการเปลี่ยนสัญลักษณ์ของกลุ่มบิ๊กเทนโดยมีตัวเลข 11 ซ่อนอยู่ในตัวอักษร T

## สมาชิก
บิ๊กเทนก่อตั้งในปี พ.ศ. 2439 (ค.ศ. 1896) โดยมีสมาชิกดังนี้
* มหาวิทยาลัยอิลลินอยส์ เออร์แบนา-แชมเปญจน์
* มหาวิทยาลัยมินนิโซตา
* มหาวิทยาลัยนอร์ทเวสเทิร์น
* มหาวิทยาลัยเพอร์ดู
* มหาวิทยาลัยวิสคอนซิน
* มหาวิทยาลัยอินดีแอนา
* มหาวิทยาลัยไอโอวา
* มหาวิทยาลัยโอไฮโอสเตต
* มหาวิทยาลัยมิชิแกน
* มหาวิทยาลัยมิชิแกนสเตต
* มหาวิทยาลัยเพนซิลเวเนียสเตต

;อดีตสมาชิกของบิ๊กเทน
* มหาวิทยาลัยชิคาโก (เป็นผู้ร่วมก่อตั้งในปี พ.ศ. 2439 แต่ถอนตัวในปี พ.ศ. 2489)

หมวดหมู่:กีฬาระดับอุดมศึกษา
หมวดหมู่:กลุ่มมหาวิทยาลัยในสหรัฐ
กำแพงเมืองและป้อมปราการกรุงเทพมหานคร

**กำแพง** และ **ประตูพระนคร** ของกรุงเทพมหานครนั้น ตั้งอยู่ในเขตพระนคร ปัจจุบันหลงเหลืออยู่ 2 แห่ง ก็คือ ป้อมพระสุเมรุ บริเวณกำแพงเมืองและประตูเมืองด้านทิศเหนือ และบริเวณป้อมมหากาฬ

กำแพงเมืองพระนครสร้างมาตั้งแต่สมัยรัชกาลที่ 1 โดยนำอิฐที่จากกำแพงกรุงศรีอยุธยามาสร้าง รวมความยาวทั้งหมดประมาณ 7 กิโลเมตร ครอบคลุมเขตเกาะกรุงรัตนโกสินทร์ มีประตูใหญ่ 16 ประตู ประตูเล็กหรือช่องกุด 47 ประตู และมีป้อม 14 ป้อม

ประตูเมืองและกำแพงเมือง ทางทิศเหนือนั้นกรมศิลปากรได้บูรณะเมื่อ พ.ศ. 2524 เป็นประตูเมืองตามแบบในสมัยรัชกาลที่ 5 ซึ่งเป็นประตูยอด โดยแตกต่างจากประตูไม้ทาดินแดงในสมัยรัชกาลที่ 1 และประตูก่ออิฐข้างบนซึ่งใช้เป็นหอรบในสมัยรัชกาลที่ 3

ส่วนกำแพงเมืองทางด้านป้อมมหากาฬนั้น ได้ถูกรื้อถอนออกเป็นจำนวนมากเพื่อสร้างถนน และที่อยู่อาศัย จะเหลือให้เห็นเพียงระยะประมาณ 100 เมตร ติดต่อกับตัวป้อมมหากาฬ ด้านหลังกำแพงมีชุมชนแออัดอาศัยอยู่ ในปัจจุบัน มีแผนการพัฒนาพื้นที่บริเวณนี้ให้เป็นสวนสาธารณะ ซึ่งอาจจะต้องย้ายชุมชนหรืออาจจะแบ่งกลุ่มให้ชาวชุมชนเป็นผู้ดแล

## ป้อมปราการที่สร้างในสมัยรัชกาลที่ 1
thumb|300px|แผนที่​
**ป้อมปราการ**ที่สร้างขึ้นในรัชสมัยพระบาทสมเด็จพระพุทธยอดฟ้าจุฬาโลกมหาราช ซึ่งมี 14 ป้อม คือ
# ป้อมพระสุเมรุ (ป้อมที่อยู่เหนือสุดของเกาะรัตนโกสินทร์)
# ป้อมยุคุนธร (ตรงหน้าวัดบวรนิเวศวิหาร บัดนี้เหลือแต่กำแพงและประตูเมืองเท่านั้น)
# ป้อมมหาปราบ (ระหว่างสะพานเฉลิมวันชาติกับแยกผ่านฟ้าลีลาศ ตรงหัวโค้งถนนพระสุเมรุ)
# ป้อมมหากาฬ (เชิงสะพานผ่านฟ้าลีลาศ)
# ป้อมหมู่ทลวง (ใกล้หัวถนนหลวง ตรงข้ามสวนรมณีนาถและร้านเครื่องหวายข้างสวนรมณีนาถ แต่ก่อนสวนรมณีนาถคือเรือนจำพิเศษกรุงเทพมหานคร ก่อนถูกยุบเป็นสวนสาธารณะกับพิพิธภัณฑ์ราชทัณฑ์ ส่วนป้อมหมูทลวงโดนทุบทิ้งไปบางส่วนเมื่อเมื่อปี พ.ศ. 2440 เพื่อนำอิฐไปสร้างทางรถไฟจากอยุธยาไปบ้านภาชีและแก่งคอย)
# ป้อมเสือทยาน (อยู่ใกล้สะพานดำรงสถิต [สะพานเหล็กบน] ตรงโรงแรมมิรามา)
# ป้อมมหาไชย (ปัจจุบันคือธนาคารทหารไทย สาขาวังบูรพา หัวถนนเยาวราช แถวสะพานหัน ทุบทิ้งเมื่อปลายธันวาคม พ.ศ. 2469)
# ป้อมจักรเพชร (ป้อมที่อยู่ใต้สุดของเกาะรัตนโกสินทร์ อยู่ตรงปากคลองรอบกรุง เชิงสะพานพุทธยอดฟ้า)
# ป้อมผีเสื้อ (ปัจจุบันปากคลองคูเมืองเดิมด้านใต้ ฝั่งปากคลองตลาด)
# ป้อมมหาฤกษ์ (ปัจจุบันอยู่ในบริเวณโรงเรียนราชินี อยู่ฝั่งตรงข้ามกับป้อมวิชัยประสิทธิ์ซึ่งอยู่ฝั่งธนบุรี)
# ป้อมมหายักษ์ (อยู่บริเวณท่าเตียน แถว ๆ ตึกกรมการค้าภายใน เก่า)
# ป้อมพระจันทร์ (ปัจจุบันคือท่าพระจันทร์ ข้างมหาวิทยาลัยธรรมศาสตร์)
# ป้อมพระอาทิตย์ (ปัจจุบันคือเชิงสะพานพระปิ่นเกล้า ปากคลองคูเมืองเดิม)
# ป้อมอิสินธร (ปัจจุบันคือพุทธสมาคมแห่งประเทศไทยในพระบรมราชูปถัมภ์ ตรงข้ามซอยชนะสงคราม ทางลัดเข้าวัดชนะสงคราม)

## อ้างอิง

* พินิจพระนคร 2475-2545, กรมแผนที่ทหาร, กองบัญชาการทหารสูงสุด, พ.ศ. 2549
* แผนที่กรุงเทพฯ พ.ศ. 2450 - 2550, โดย บัณฑิต จุลาสัยและคณะ, กรุงเทพฯ : สำนักผังเมือง กรุงเทพมหานคร, 2550
* เอกสารชุดกระทรวงนครบาล สมัยรัชกาลที่ 5 (มีให้บริการเป็นไมโครฟิล์มที่หอจดหมายเหตุแห่งชาติ)
* เอกสารชุดกระทรวงนครบาล สมัยรัชกาลที่ 6 (มีให้บริการเป็นไมโครฟิล์มที่หอจดหมายเหตุแห่งชาติ)
* เอกสารชุดกระทรวงมหาดไทย สมัยรัชกาลที่ 7 (มีให้บริการเป็นไมโครฟิล์มที่หอจดหมายเหตุแห่งชาติ)


หมวดหมู่:ประวัติศาสตร์ของกรุงเทพมหานคร
พันธุ์ทิพย์ วิภาตะพันธุ์

**พันธุ์ทิพย์ วิภาตะพันธุ์** นางเอกละครวิทยุคณะนีลิกานนท์ที่มีเสียงหวานเป็นเอกลักษณ์เฉพาะตัว คร่ำหวอดในแวดวงละครวิทยุมากกว่า 40 ปี ช่วงที่ได้รับความนิยมสูงสุดได้รับเกียรติบันทึกแผ่นเสียงเอาไว้ได้รับความนิยมเช่นกัน จนปัจจุบันนี้กลายเป็นเพลงหายากไปแล้ว นั่นคือเพลง " เพชรร้าว ", " รักทั้งรู้ ", " ดอกไม้ข้างทาง ", " ไฟโลกีย์ " นอกจากนี้ในยุคภาพยนตร์ไทย 16 ม.ม.เฟื่องฟู ยังได้ร่วมแสดงในภาพยนตร์ไทยเรื่อง "งูผี"คู่กับ "วิเชียร นีลิกานนท์" ภาพยนตร์เรื่องนี้แสดงนำโดยคู่ขวัญแห่งยุค "มิตร-เพชรา" ปัจจุบันนี้ (สิงหาคม 2550) ยังคงรับบทบาทเป็นนางเอกละครวิทยุคณะนีลิกานนท์ ซึ่งแฟนๆที่นิยมความบันเทิงในรูปแบบของละครวิทยุ
มหาวิทยาลัยมินนิโซตา

thumb|200px|ตรามหาวิทยาลัย
thumb|250px|พิพิธภัณฑ์ศิลปะไวส์แมน ในมหาวิทยาลัย

**มหาวิทยาลัยมินนิโซตา ทวินซิตีส์** (University of Minnesota, Twin Cities) เป็นมหาวิทยาลัยรัฐในสหรัฐอเมริกา ก่อตั้งในปี พ.ศ. 2394 (ค.ศ. 1851) โดยมีแคมปัสอยู่ในสองเมืองที่ติดกัน คือเมืองเซนต์พอล และมินนิแอโพลิสในรัฐมินนิโซตา ซึ่งเป็นที่มาของชื่อทวินซิตีส์ โดยมีรถโดยสารรับส่งนักศึกษาของมหาวิทยาลัยระหว่างสองแคมปัส ในปัจจุบัน (ปี พ.ศ. 2548 เทอมฤดูใบไม้ร่วง) มหาวิทยาลัยมินนิโซตามีนักศึกษา 51,175 คน มากเป็นอันดับ 2 ของประเทศ รองลงมาจากมหาวิทยาลัยแอริโซนาสเตต 

มหาวิทยาลัยมินนิโซตามีชื่อเสียงในด้านวิชาการหลายด้าน รวมถึงด้านวิศวกรรมศาสตร์ ซึ่งคณะวิศวกรรมเคมี ได้ถูกจัดเป็นอันดับ 1 ของสหรัฐอเมริกาโดยนิตยสารยูเอสนิวส์ นอกจากนี้ยังมีวิศวกรรมเครื่องกลที่อยู่อันดับที่ 8 และคณะอื่นที่ติดอันดับต้น ๆ ของประเทศ ได้แก่ ภูมิศาสตร์ จิตวิทยา เศรษฐศาสตร์ และบริหารธุรกิจ (เอ็มบีเอ) ในด้านกีฬามหาวิทยาลัยอยู่ในกลุ่มบิ๊กเทน

## บุคคลที่มีชื่อเสียงจากมหาวิทยาลัยมินนิโซตา

* บ็อบ ดีแลน (Bob Dylan) นักดนตรีชาวอเมริกัน
* ยานนี (Yanni) คีตกวี นักเปียโน และนักคีย์บอร์ด ชาวกรีก 
* ริก แฟลร์ (Ric Flair) นักมวยปล้ำที่มีสถิติชนะเลิศสูงสุด

### ชาวไทย
* ศาสตราจารย์ ดร. สวัสดิ์ ตันตระรัตน์ ภาคีสมาชิก สำนักวิทยาศาสตร์ ราชบัณฑิตยสถาน และผู้อำนวยการสถาบันเทคโนโลยีนานาชาติสิรินธร มหาวิทยาลัยธรรมศาสตร์
* ศาสตราจารย์ ดร.วิจิตร ศรีสอ้าน รัฐมนตรีว่าการกระทรวงศึกษาธิการ 
* รองศาสตราจารย์ ดร.ทองอินทร์ วงศ์โสธร ที่ปรึกษารัฐมนตรีว่าการกระทรวงศึกษาธิการ และอดีตอธิการบดีมหาวิทยาลัยสุโขทัยธรรมาธิราช 

## อ้างอิง
* รายละเอียดมหาวิทยาลัย

## แหล่งข้อมูลอื่น
* เว็บไซต์มหาวิทยาลัยมินนิโซตา
* สมาคมนักเรียนไทยในมหาวิทยาลัยมินนิโซตา 

มินนิโซตา
มหาวิทยาลัยอีสเทิร์นเคนทักกี

**มหาวิทยาลัยอีสเทิร์นเคนทักกี** (Eastern Kentucky University) เป็นมหาวิทยาลัยรัฐบาลตั้งอยู่ในเมืองริชมอนด์ ในรัฐเคนทักกี สหรัฐอเมริกา ก่อตั้งในปี พ.ศ. 2417 (ค.ศ. 1874) นอกจากแคมปัสหลักที่เมืองริชมอนด์แล้ว มหาวิทยาลัยยังมีอีก 3 แคมปัสอื่นอยู่ที่เมือง คอร์บิน แดนวิลล์ และแมนเชสเตอร์
## ศิษย์เก่าที่มีชื่อเสียง
* พันตำรวจโท ดร.ทักษิณ ชินวัตร
* คุณหญิงพจมาน ชินวัตร

## แหล่งข้อมูลอื่น
* เว็บไซต์มหาวิทยาลัยอีสเทิร์นเคนทักกี

อีสเทิร์นเคนทักกี
ขุนนางอังกฤษ

**ขุนนางอังกฤษ** () หมายถึงบุคคลผู้มีบรรดาศักดิ์ ได้แก่ ดยุก มาร์ควิส เอิร์ล ไวเคานต์ และบารอน ตามลำดับขั้น ตำแหน่งอื่นนอกเหนือจากนี้ไม่ถือว่าเป็นขุนนาง

## ที่มาของชื่อตระกูลขุนนาง
ชื่อที่ผู้ได้รับตำแหน่งขุนนาง แต่เดิมใช้เป็นชื่อของที่อยู่หรือคฤหาสน์หลัก ซึ่งมักถูกนำมาใช้เป็นนามสกุลด้วย อาทิ ครอบครัวเบิร์กลีย์ซึ่งอยู่ที่ปราสาทเบิร์กลีย์ มีนามสกุลว่า "เดอ เบิร์กลีย์" และได้รับตำแหน่งบารอน เบิร์กลีย์ เดิมทีดยุกจะได้รับการตั้งชื่อตามเทศมณฑล โดยชื่อแรกสุดคือ Duke of Cornwall (1337) ตามมาด้วย Duke of Norfolk (1483) และ Duke of Somerset (1547)

เอิร์ล ซึ่งในความเป็นจริงเรียกว่า "เคานต์" ของยุโรปประเทศอื่นๆ ได้รับการตั้งชื่อเอิร์ลตามเทศมณฑลที่พวกเขาควบคุม ต่อมาชื่อตระกูลเอิร์ลมีที่มาหลากหลายมากรวมทั้งนามสกุล เช่น ในปี ค.ศ. 1547 ริชาร์ด ริช บารอนริชที่ 1 เอ็ดเวิร์ด รัสเซลล์ ได้รับการสถาปนาในปี ค.ศ. 1697 ให้เป็นไวเคานต์บาร์เฟลอร์หลังจากชัยชนะทางเรือในดินแดนต่างประเทศ เอิร์ลยุคต่อมาเอานามสกุลมาใช้ และไม่ต้องใช้คำว่า "of" หรือ "แห่ง" ตัวอย่างแรกๆ คือเอิร์ลริเวอร์ส ตั้งขึ้นในปี 1466 สำหรับริชาร์ด วูดวิลล์ บารอนริเวอร์สที่ 1 ตำแหน่งนี้ไม่ได้มาจากชื่อของสถานที่ แต่มาจากชื่อสกุล de Redvers หรือ Reviers เอิร์ลแห่งเดวอน Earl Ferrers ตั้งขึ้นในปี 1711 สำหรับ Robert Shirley บารอนเฟอร์เรอร์ที่ 14 ซึ่งชื่อก่อนหน้านี้ตั้งชื่อตามตระกูล de Ferrers หรือต้นกำเนิดของ Norman อีกตัวอย่างหนึ่งของนามสกุลที่ใช้เป็นคำนำหน้าชื่อคือ Earl Poulett (1706)

## การเรียกชื่อ
โดยทั่วไปการเรียกที่ถูกต้องมีด้วยกัน 2 รูปแบบ ได้แก่ "(ตำแหน่ง) (ชื่อ)" หรือ "(ตำแหน่ง) แห่ง (ชื่อ)" พิจารณาการใช้งานตามตำแหน่งและข้อยกเว้นอื่นๆ เช่น ดยุกมักใช้ "แห่ง" เสมอ มาร์ควิสและเอิร์ลซึ่งมีตำแหน่งตามชื่อสถานที่จะมีคำว่า "แห่ง" เช่นกัน (เช่น มาร์ควิสแห่งบิวต์ และ มาร์ควิสแห่งไอย์ซา) ในขณะที่ผู้ที่มีตำแหน่งตามนามสกุลปกติจะไม่ใช้ (เช่น มาร์ควิสเคอร์ซอนแห่งเคดเลสตัน และ เอิร์ลอเล็กซานเดอร์ ของตูนิส) โดยทั่วไปแล้ว ไวเคานต์และบารอนจะไม่ใช้คำว่า "แห่ง" แต่อย่างไรก็ตามมีข้อยกเว้นหลายประการสำหรับกฎนี้ อาทิ ตำแหน่งรองชาวสก็อตในทางทฤษฎีจะรวมคำว่า "แห่ง" ไว้ด้วย แม้ว่าในทางปฏิบัติมักจะละทิ้งก็ตาม (เช่น "ไวเคานต์แห่งฟอล์กแลนด์" เป็นที่รู้จักกันทั่วไปในชื่อ "ไวเคานต์ฟอล์กแลนด์")

## คำลำลอง
**ลอร์ด** (Lord) ไม่ใช่บรรดาศักดิ์ เป็นเพียงคำลำลองสุภาพ มีความหมายคล้ายคลึงกับคำว่า ‘ใต้เท้า’ ใช้สำหรับเรียกขุนนางทั้ง 5 ชั้นตั้งแต่ดยุกลงไปจนถึงบารอน โดยขุนนางตำแหน่งบารอน เป็นผู้ใช้คำนี้แทนบรรดาศักดิ์ของตนเองมากที่สุด อาทิ ในการประชุมสภาขุนนาง แทนที่ขุนนางยศบารอนจะพูดว่า *ข้าพเจ้า บารอน...แห่ง...* นั้นมักไม่เป็นที่ปรากฏบ่อย แต่มักพูดว่า *ข้าพเจ้า ลอร์ด...* แทน ยกตัวอย่างเช่น วิลเลียม เกรนวิลล์ บารอนเกรนวิลล์ มักจะเป็นที่รู้จักในชื่อ **ลอร์ดเกรนวิลล์** มากกว่า 

นอกจากนี้ ไวเคานต์ เคานต์ และเอิร์ล ก็มักจะแทนตนเองว่าลอร์ดด้วยเช่นกัน ในขณะที่ดยุกมักจะแทนตนเองว่า *ดยุก...* ไปเลย ไม่นิยมใช้คำว่าลอร์ดในการแทนตนเอง 

ภริยาของขุนนางเหล่านี้จะแทนตนเองว่า **เลดี้** (Lady) หรือมีความหมายคล้ายกับ ‘ท่านหญิง’ ยกเว้นภริยาของดยุกที่ไม่นิยมแทนตนเองเช่นนั้น มักจะแทนตนเองว่า ดัชเชส

## ดูเพิ่ม
* รายชื่อตำแหน่งดยุกและขุนนางสืบตระกูลของหมู่เกาะอังกฤษ
* ขุนนางไทย บรรดาศักดิ์



หมวดหมู่:อังกฤษ
หมวดหมู่:เวลส์
หมวดหมู่:สกอตแลนด์
ดังโงะโมโมทาโร่

**ดังโงะโมโมทาโร่** (; โมโมทาโร่จิรุชิ โนะ คิบิดังโงะ) เป็นของวิเศษของโดราเอมอน ซึ่งปรากฏอยู่ในการ์ตูนเรื่อง โดราเอมอน มีลักษณะเป็นขนมคิบิดังโงะแบบเดียวกับขนมที่โมโมทาโร่แบ่งให้สัตว์สหายทั้งสามกินในนิทาน ประสิทธิภาพคือเมื่อสัตว์ได้กินเข้าไปแล้วจะเชื่องกับมนุษย์ทันที เหมาะที่จะให้พวกสัตว์ป่าดุร้ายกินเป็นอย่างยิ่ง แต่ถึงจะบอกว่าเป็นขนมที่ทำให้สัตว์เชื่อง จริงๆแล้วมนุษย์ก็สามารถกินได้เหมือนกันเพราะไม่มีผลอะไรต่อร่างกาย จัดเป็น 1 ในของวิเศษที่โดราเอมอนใช้บ่อยมากไม่แพ้ คอปเตอร์ไม้ไผ่ หรือ ประตูทุกหนแห่ง เลย

## ดูเพิ่ม
* โมโมทาโร่
* รายชื่อของวิเศษของโดราเอมอน

หมวดหมู่:ของวิเศษของโดราเอมอน
มหาวิทยาลัยพรินซ์ตัน

**มหาวิทยาลัยพรินซ์ตัน** () เป็นมหาวิทยาลัยเอกชนของสหรัฐอเมริกา ตั้งอยู่ที่เมืองพรินซ์ตัน ในรัฐนิวเจอร์ซีย์ ก่อตั้งเมื่อ พ.ศ. 2289 (ค.ศ. 1746) เป็นมหาวิทยาลัยเก่าแก่อันดับ 4 ของประเทศ โดยเมื่อก่อตั้งใช้ชื่อว่า วิทยาลัยนิวเจอร์ซีย์ แล้วเปลี่ยนชื่อเป็น "มหาวิทยาลัยพรินซ์ตัน" ในปี พ.ศ. 2439 (ค.ศ. 1896) หลังจากย้ายมาที่เมืองพรินซ์ตัน

ถึงแม้ว่ามหาวิทยาลัยพรินซ์ตันจะมีการเปิดสอนในระดับปริญญาโทและปริญญาเอก ชื่อเสียงของมหาวิทยาลัยพรินซ์ตันมาจากการศึกษาในระดับปริญญาตรี นอกจากนี้ยังคงได้ชื่อว่าเป็นมหาวิทยาลัยที่มีห้องสมุดใหญ่เป็นอันดับต้นของโลก

จำนวนนักศึกษาใน พ.ศ. 2548 มีประมาณ 6,500 คน

## ศิษย์เก่าที่มีชื่อเสียง
* จอห์น เอฟ. เคนเนดี ประธานาธิบดีคนที่ 35 ของสหรัฐอเมริกา (ลาออกก่อนจบการศึกษา)
* เจมส์ แมดิสัน ประธานาธิบดีคนที่ 4 ของสหรัฐอเมริกา 
* วิลเลียม โคลบี ผู้บริหารหน่วยซีไอเอในช่วงประธานาธิบดีริชาร์ด นิกซัน
* จอห์น แนช นักเศรษฐศาสตร์ชาวอเมริกัน ผู้ได้รับรางวัลโนเบลสาขาเศรษฐศาสตร์
* แอนเดรีย จุง ประธานบริหารบริษัทเอวอน
* เจฟฟ์ เบซอส ผู้ก่อตั้งเว็บไซต์ Amazon.com
* จอห์น แคตซ์แมน สถาปนิกผู้ก่อตั้ง พรินซ์ตันรีวิว
* เอริก ชมิดต์ ประธานบริหารกูเกิล
* แกรี เบกเกอร์ นักเศรษฐศาสตร์ได้รับรางวัลโนเบลในปี 2535
* แอลัน ทัวริง นักวิทยาศาสตร์ บิดาของวงการวิทยาการคอมพิวเตอร์
* บรูก ชิลดส์ นักแสดงหญิงชาวอเมริกัน
* โรเบิร์ต เวนชูรี สถาปนิกชาวอเมริกันผู้ได้รับรางวัลพริตซ์เกอร์
* เวนท์เวิร์ท มิลเลอร์ นักแสดงชาย จากซีรีส์ แผนลับแหกคุกนรก
* อี ซึงมัน ประธานาธิบดีคนแรกของสาธารณรัฐเกาหลี
* ริชาร์ด ไฟน์แมน นักฟิสิกส์ชาวอเมริกัน ผู้ได้รับรางวัลโนเบลจากผลงานสร้างสรรค์ทฤษฎีพลศาสตร์ไฟฟ้าเชิงควอนตัม (quantum electrodynamic)

### ชาวไทย
* บัณฑูร ล่ำซำ ประธานเจ้าหน้าที่บริหารธนาคารกสิกร (จบสาขาวิชาวิศวกรรมเคมี)
* ศาสตราจารย์ ดร. วิมลสิทธิ์ หรยางกูร คณบดีคณะสถาปัตยกรรมศาสตร์และการผังเมือง มหาวิทยาลัยธรรมศาสตร์
* ผู้ช่วยศาสตราจารย์ ดร. ปราณี ทิพย์รัตน์ อาจารย์คณะรัฐศาสตร์ จุฬาลงกรณ์มหาวิทยาลัย

## อ้างอิง

## แหล่งข้อมูลอื่น
* เว็บไซต์มหาวิทยาลัยพรินซ์ตัน

พรินซ์ตัน
ไลฟ์ดอร์

**ไลฟ์ดอร์** (Livedoor Co., Ltd.; 株式会社ライブドア; TYO: 4753) เป็นผู้ให้บริการอินเทอร์เน็ต ตั้งอยู่ที่กรุงโตเกียว ประเทศญี่ปุ่น ดำเนินงานเว็บท่าและธุรกิจอื่น ๆ ไลฟ์ดอร์ก่อตั้งและนำการบริหารโดย ทากาฟูมิ โฮริเอะ
ด้วยพนักงานกว่า 1,000 คน บริษัทได้เติบโตเป็นหนึ่งในธุรกิจอินเทอร์เน็ตชั้นนำ และรวมถึงเป็นหนึ่งในบริษัทถูกกล่าวถึงมากที่สุดของประเทศ เนื่องจากการเข้าควบคุมและควบรวมกิจการบ่อยครั้งเพื่อการเติบโต

## แหล่งข้อมูลอื่น
* Livedoor.com

ลไฟ์ดอร์
หมวดหมู่:บริษัทที่ก่อตั้งในปี พ.ศ. 2538
เซาท์พาร์ก

**เซาท์พาร์ก** () เป็นภาพยนตร์การ์ตูนอเมริกันสร้างโดยแมตต์ สโตน และเทรย์ พาร์เกอร์ ออกฉายทาง คอเมดีเซนทรัล ตั้งแต่ปี พ.ศ. 2540 โดยเป็นเรื่องราวของนักเรียนประถม 4 คน (เริ่มเรื่องอยู่ ป.3 ปัจจุบันอยู่ ป. 4) ผจญภัยในที่ต่างๆ ภายในเมืองเล็กๆชื่อ เซาท์พาร์ก ในรัฐโคโลราโด ลักษณะตัวละครเริ่มออกแบบจากการตัดกล่องกระดาษมาประกอบเป็นรูปร่าง เนื้อเรื่องของเซาท์พาร์กจะเกี่ยวกับเหตุการณ์ปัจจุบัน โดยจะเน้นในลักษณะล้อเลียน ประชด เสียดสีสังคม

เซาท์พาร์กได้ชื่อว่าเป็นการ์ตูนที่มีเรื่องราวเกี่ยวเหตุการณ์ปัจจุบันมาก ยกตัวเอย่างเช่นตอน วินาศกรรม 11 กันยายน พ.ศ. 2544 หลังจากนั้นไม่นานเซาท์พาร์กมีตอนที่ เด็ก 4 คนได้เดินทางไปอิรักและเจอกับ บินลาเดน หรืออย่างตอน ที่พีเอสพีออกวางตลาด ตัวละครในเรื่องเซาท์พาร์กก็ถือเครื่องพีเอสพีเล่น หรือแม้แต่เหตุการณ์เทอร์รี ชายโว เซาท์พาร์กก็มีเรื่องราวเหตุการณ์หลังจากนั้น ซึ่งตอนนี้เองที่เซาท์พาร์กได้รับรางวัลเอมมี

ปัจจุบันปี พ.ศ. 2561 เซาท์พาร์กได้ดำเนินมาถึงซีซั่นที่ 22 และมีภาพยนตร์หนึ่งเรื่องคือ*South Park: Bigger, Longer & Uncut* รวมถึงมีดีวีดีและโฮมวิดีโอภาคพิเศษอีกหลายตอนไม่ว่าจะเป็น *South Park:Imaginationland* , *The Cult of Cartman* , *A Little Box of Butters* และ *Christmas Time in South Park* และวิดีโอเกมเช่น *South Park The Stick Of Truth*

## ตัวละครหลัก
* สแตน มาร์ช
* ไคล์ โบรลอฟสกี
* อีริก คาร์ตแมน
* เคนนี แมคคอร์มิก

## เรื่องล้อเลียนในเซาท์พาร์ก
ในเซาท์พาร์กมีเรื่องล้อเลียนมากมายกับทุกเรื่อง รวมถึงเหตุการ์ปัจจุบันต่าง ๆ ส่วนหนึ่งของเรื่องที่ถูกล้อเลียนได้แก่ คนอ้วน คนดำ คนยิว คนเอเชีย คนพิการ บิลล์ เกตส์ ไมเคิล แจ็กสันที่ผ่าตัดศัลยกรรมจมูก หรือแม้แต่ พระเยซูต่อสู้กับซานตาคลอส

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* เว็บไซต์เซาท์พาร์กที่ คอเมดีเซ็นทรัล 


หมวดหมู่:การ์ตูนอเมริกัน
หมวดหมู่:การ์ตูนทีวีแอนิเมชัน
หมวดหมู่:รายการโทรทัศน์ภาษาอังกฤษ
หมวดหมู่:ตัวละครกลุ่มสี่
หมวดหมู่:แอนิเมชันเกี่ยวกับความหลากหลายทางเพศ
หมวดหมู่:รายการโทรทัศน์ที่มีฉากในรัฐโคโลราโด
หมวดหมู่:ผลงานที่ถูกแบนในประเทศจีน
มหาวิทยาลัยลีไฮ

**มหาวิทยาลัยลีไฮ** (Lehigh University) เป็นมหาวิทยาลัยเอกชนในสหรัฐอเมริกา ตั้งอยู่ที่เมืองเบทเลเฮม รัฐเพนซิลเวเนีย (อยู่ห่างจากฟิลาเดลเฟีย และ นิวยอร์กซิตี ประมาณ 100 กม. มหาวิทยาลัยก่อตั้งในปี พ.ศ. 2408 (ค.ศ. 1865) มีชื่อเสียงในด้าน ศิลปะ วิทยาศาสตร์ วิศวกรรมศาสตร์ การบริหารธุรกิจ ศึกษาศาสตร์ และปรัชญา ในปัจจุบัน (พ.ศ. 2548) นักศึกษาในมหาวิทยาลัยมีประมาณ 6,500 คน

## แหล่งข้อมูลอื่น
* เว็บไซต์มหาวิทยาลัยลีไฮ

ลีไฮ
มหาวิทยาลัยบอลล์สเตต

thumb|250px|หอนาฬิกาแชเฟอร์ มหาวิทยาลัยบอลล์สเตต

**มหาวิทยาลัยบอลล์สเตต** () เป็นมหาวิทยาลัยรัฐในสหรัฐอเมริกา ตั้งอยู่ที่เมืองมันซี ในรัฐอินดีแอนา บอลล์เสตตก่อตั้งในปี พ.ศ. 2461 (ค.ศ. 1918) เนื้อที่ของมหาวิทยาลัยมีมากกว่า 1000 เอเคอร์ โดยมีนักศึกษามากกว่า 20,000 คน มหาวิทยาลัยมีชื่อเสียงในด้านสถาปัตยกรรมศาสตร์ ครุศาสตร์ มานุษยวิทยา และด้านอื่นๆ ศิษย์เก่าที่มีชื่อเสียงได้แก่ เดวิด เลตเทอร์แมน พิธีกรทอล์กโชว์ และ จอห์น ชแนตเตอร์ ผู้ก่อตั้งธุรกิจพิซซาปาปา จอห์น

มหาวิทยาลัยบอลล์สเตต ได้รับการจัดอันดับเป็นมหาวิทยาลัยอันดับ 1 ที่ใช้เทคโนโลยีอินเทอร์เน็ตไร้สายทั่วมหาวิทยาลัยมากที่สุดในปี พ.ศ. 2548 โดยทำการสำรวจโดยบริษัทอินเทล

## อ้างอิง

## แหล่งข้อมูลอื่น
* เว็บไซต์มหาวิทยาลัยบอลล์สเตต

บอลล์สเตต
มหาวิทยาลัยซีราคิวส์

thumb|250px|ควอดของมหาวิทยาลัยซีราคิวส์

**มหาวิทยาลัยซีราคิวส์** () เป็นมหาวิทยาลัยเอกชนในเมืองซีราคิวส์ รัฐนิวยอร์ก สหรัฐอเมริกา ก่อตั้งในปี พ.ศ. 2375 (ค.ศ. 1832) มีนักศึกษาประมาณ 18,000 คน (พ.ศ. 2548)

มหาวิทยาลัยซีราคิวส์มีชื่อเสียงในด้านสถาปัตยกรรมศาสตร์ และนอกจากนี้ยังมีชื่อเสียงในด้านทีมบาสเกตบอลของมหาวิทยาลัย โดยเป็นแชมป์บาสเกตบอล ในปี พ.ศ. 2546 ในการแข่งขันไฟนอลโฟร์ที่นิวออร์ลีนส์ ชนะมหาวิทยาลัยแคนซัส 81-78

## อ้างอิง

## แหล่งข้อมูลอื่น
* เว็บไซต์มหาวิทยาลัยซีราคิวส์

ซีราคิวส์
มหาวิทยาลัยออเบิร์น

thumb|250px|แซมฟอร์ดฮอลล์ มหาวิทยาลัยออเบิร์น

**มหาวิทยาลัยออเบิร์น** () มหาวิทยาลัยรัฐของสหรัฐอเมริกา ตั้งอยู่ที่เมืองออเบิร์นในรัฐแอละแบมา ก่อตั้งในปี พ.ศ. 2399 (ค.ศ. 1856) ในปัจจุบันมีนักศึกษากว่า 23,000 คน อาจารย์กว่า 1,200 คน เป็นมหาวิทยาลัยที่ใหญ่ที่สุดในรัฐ ออเบิร์นเป็นมหาวิทยาลัยหนึ่งในเพียง 13 มหาวิทยาลัยของสหรัฐที่เป็นทั้งศูนย์วิจัยประเภท land-grant, sea-grant, และ space-grant

ศิษย์เก่าที่มีชื่อเสียงของมหาวิทยาลัย ได้แก่
* จิมมี เวลส์ ผู้ก่อตั้งวิกิพีเดีย
* จิมมี บัฟเฟตต์ นักร้องอเมริกัน
* ชารลส์ บาร์กเลย์ นักกีฬาบาสเกตบอล (ไม่จบการศึกษา)
* รูดี จอห์นสัน นักกีฬาอเมริกันฟุตบอล
* Samuel Ginn ผู้บุกเบิกการโทรคมนาคมไร้สาย และอดีตประธานโวดาโฟน
* Joe Forehand former CEO of Accenture
* Timothy D. Cook Chief Executive Officer of Apple Inc.,
* Jason Campbell NFL quarterback of Oakland Raiders
* Pat Sullivan the Heisman Trophy winner in 1971 and currently head coach for Samford University
* Vincent Edward "Bo" Jackson the Heisman Trophy winner in 1985
*Cam Newton the Heisman Trophy winer in 2010 and NFL number 1 pick in 2010 for Carolina Panthers

## อ้างอิง

## แหล่งข้อมูลอื่น
* เว็บไซต์มหาวิทยาลัยออเบิร์น

ออเบิร์น
บ้านอับดุลราฮิม

**บ้านอับดุลราฮิม** ตั้งอยู่ที่บ้านเลขที่ 960 ถนนพระรามที่ 4 แขวงสีลม เขตบางรัก กรุงเทพมหานคร ด้านหลังคืออาคารอับดุลราฮิม เพลสซึ่งเป็นสำนักงานสูง 34 ชั้น โดยมีประชุม อับดุลราฮิม เป็นเจ้าของ สร้างเมื่อประมาณปี พ.ศ. 2450–2451 โดยบิดาของคุณประชุมตั้งใจสร้างเป็นบ้านพักตากอากาศแบบบังกะโลที่หัวหิน เนื่องจากไม่มีเวลาไปพักตากอากาศถึงหัวหิน จึงมาสร้างในกรุงเทพฯ แทน 

ในปี พ.ศ. 2523 ได้มีการบูรณะซ่อมแซมกระเบื้องที่แตกและต่อเติมห้องชั้นล่างเพิ่มอีกส่วนหนึ่งโดย หม่อมราชวงศ์จักรรถ จิตรพงศ์ อดีตปลัดกระทรวงวัฒนธรรม

## ลักษณะอาคาร
เป็นอาคารบ้านไม้ 2 ชั้น หลังคาทรงมนิลา คือหลังคาปั้นหยาที่เปิดหน้าจั่ว มุงกระเบื้องว่าว เสาโครงสร้างชั้นล่างเป็นปูนส่วนโครงสร้างชั้นบน พื้นและผนังเป็นไม้ ด้านหน้าอาคารเป็นมุขทั้ง 2 ข้างยื่นออกมา คลุมด้วยหลังคาปีกนก ส่วนพักอาศัยยกพื้นสูง ใต้ถุนโล่ง ใช้เป็นที่นั่งเล่น พักผ่อน และรับแขก มีช่องระบายอากาศบานเกล็ดไม้เหนือหน้าต่างหน้าจั่ว หลังคาประดับไม้ฉลุลวดลายที่มีความละเอียดสวยงาม เป็นลักษณะสถาปัตยกรรมช่วงปลายสมัยรัชกาลที่ 5 ต่อต้นรัชกาลที่ 6 

บ้านอับดุลราฮิมได้รับรางวัลอาคารอนุรักษ์ดีเด่นประจำปี พ.ศ. 2525 จากสมาคมสถาปนิกสยาม 

## อ้างอิง
* รายละเอียดบ้านอับดุลราฮิม  จากเว็บไซต์อาษา
## แหล่งข้อมูลอื่น
*

อับดุลราฮิม
อับดุลราฮิม
หมวดหมู่:โบราณสถานในเขตบางรัก
40

**40** (**สี่สิบ**) เป็นจำนวนธรรมชาติที่อยู่ถัดจาก 39 (สามสิบเก้า) และอยู่ก่อนหน้า 41 (สี่สิบเอ็ด)

## คำเติมนำหน้า
* ภาษากรีก - 
* ภาษาละติน - 

## ความหมาย
* ปี พ.ศ. 40 และ ค.ศ. 40
* 40 เป็นเลขอะตอม ของ เซอร์โคเนียม
* อุณหภูมิ ลบ 40 องศาเซลเซียส มีค่าเท่ากับ ลบ 40 องศาฟาเรนไฮต์
* นิตยสารแม็กซิม กล่าวว่าชีวิตผู้ชายเริ่มต้นที่อายุ 40
* 40 เป็นชื่อเพลงของวง U2
* เหล้าวอดก้าของรัสเซีย มีแอลกอฮอล์ 40%
* 40 เมตร เท่ากับ 1 เส้น

## ในทางคณิตศาสตร์

หมวดหมู่:จำนวนเต็ม
AU

**AU** หรือ **Au** สามารถหมายถึง
* ทองคำ มีสัญลักษณ์ธาตุ คือ Au
* หน่วยดาราศาสตร์ อักษรย่อของ Astronomical Unit
* มหาวิทยาลัยอัสสัมชัญ (Assumption University) มหาวิทยาลัยในประเทศไทยตั้งอยู่ในกรุงเทพมหานครและสมุทรปราการ
* มหาวิทยาลัยออเบิร์น (Auburn University) มหาวิทยาลัยในสหรัฐอเมริกาตั้งอยู่ในเมืองออเบิร์น
บรรดาศักดิ์

**บรรดาศักดิ์** คือระดับชั้นหรือชั้นยศของขุนนางในประเทศที่มีการปกครองระบอบกษัตริย์

## ดูเพิ่ม
* บรรดาศักดิ์ไทย สำหรับยศของขุนนางไทย
* บรรดาศักดิ์ยุโรป หรือที่เรียกว่า "เปียร์" สำหรับยศขุนนางในทวีปยุโรป
* บรรดาศักดิ์อังกฤษ สำหรับยศของขุนนางอังกฤษ

หมวดหมู่:การเมือง
หมวดหมู่:การปกครอง
หมวดหมู่:บรรดาศักดิ์
นิติธร ล้ำเหลือ

**นิติธร ล้ำเหลือ**  หรือที่รู้จักกันในชื่อ "ทนายนกเขา" เป็นทนายความที่รับว่าความคดีเกี่ยวกับสิทธิมนุษยชน และการใช้อำนาจที่ไม่เป็นธรรมของหน่วยงานภาครัฐ ปัจจุบันเป็นกรรมการฝ่ายสิทธิมนุษยชนประจำสภาทนายความในพระบรมราชูปถัมภ์ และแกนนำคณะหลอมรวมประชาชน

## ประวัติ
เกิดเมื่อวันที่ 19 พฤษภาคม พ.ศ. 2508 จบการศึกษาปริญญาตรีนิติศาสตรบัณฑิตและปริญญาโทนิติศาสตรมหาบัณฑิต สาขากฎหมายพัฒนา จากคณะนิติศาสตร์ มหาวิทยาลัยรามคำแหง ตั้งสำนักงานกฎหมาย KAT ตั้งอยู่ที่อาคารพญาไทพลาซ่า ชั้น 17 ซึ่งเป็นที่อยู่ของเขาด้วยเช่นเดียวกัน มีชื่อเสียงจากคดีฟ้องร้องต่อศาลปกครอง คดีการแปรรูปรัฐวิสาหกิจ การไฟฟ้าฝ่ายผลิตแห่งประเทศไทย การปิโตรเลียมแห่งประเทศไทย คดีแถลงการณ์ร่วมไทย-กัมพูชา กรณีเสนอปราสาทพระวิหารเป็นมรดกโลกขัดต่อรัฐธรรมนูญ  และคดีการเมือง เช่น คดีนายยงยุทธ ติยะไพรัชทุจริตการเลือกตั้ง พ.ศ. 2550 จนนำไปสู่การยุบพรรคเมืองในเวลาต่อมา  คดีการเลือกตั้ง 2 เมษายน พ.ศ. 2549 เป็นโมฆะ เป็นต้น

## การชุมนุมทางการเมือง
นายนิติธร เคยเข้าร่วมการชุมนุมกับพันธมิตรประชาชนเพื่อประชาธิปไตย (พธม.) มาก่อนทั้งในปี พ.ศ. 2549 และ พ.ศ. 2551 โดยมีบทบาทเป็นทนายความดูแลเรื่องคดีความทางกฎหมายให้แก่กลุ่ม

ในวิกฤตการณ์การเมืองไทย พ.ศ. 2556–2557 นายนิติธรได้เข้าร่วมชุมนุมกับกองทัพประชาชนโค่นระบอบทักษิณ (กปท.) ที่สวนลุมพินี จากนั้นเมื่อกปท.ได้ย้ายสถานที่ชุมนุมจากสวนลุมพินีเข้าปิดล้อมทำเนียบรัฐบาล ในวันที่ 7 ตุลาคม พ.ศ. 2556 จนถึงวันที่ 10 ตุลาคม ปีเดียวกัน เมื่อรัฐบาลได้ประกาศพระราชบัญญัติความมั่นคงฉุกเฉิน (พ.ร.บ.ความมั่นคงฯ) ขึ้นมาใช้ และเจ้าหน้าที่ตำรวจได้รุกคืบเข้ามาขอคืนพื้นที่ ทางแกนนำกปท.ได้ตัดสินใจที่จะกลับไปชุมนุมยังสวนลุมพินีที่เดิม ยังความไม่พอใจแก่ผู้ชุมนุมบางส่วน ซึ่งรวมถึงนายนิติธรด้วย ทั้งหมดจึงได้เคลื่อนย้ายสถานที่ชุมนุมไปยังที่แยกอุรุพงษ์ เขตราชเวที แทน ซึ่งเป็นพื้นที่นอกเขตพระราชบัญญัติฯ และร่วมกับแกนนำนักศึกษามหาวิทยาลัยรามคำแหง ก่อตั้งกลุ่มชุมนุมขึ้นมาใหม่ คือ เครือข่ายนักศึกษาประชาชนปฏิรูปประเทศไทย (คปท.) ซึ่งต่อมาได้ชุมนุมคู่ขนานกับการชุมนุมของกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข) ไปด้วย

ในวันที่ 14 พฤษภาคม พ.ศ. 2557 จากการชุมนุมในครั้งนี้ ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย  นายนิติธรเป็นผู้ต้องหาหมายเลขที่ 11 

ต่อมา นิติธรก่อตั้งกลุ่มประชาชนคนไทย เพื่อเคลื่อนไหวทางการเมืองตอ่ต้านรัฐบาลของพลเอกประยุทธ์ จันทร์โอชา  ก่อนที่ต่อมา นิติธรได้นำกลุ่มประชาชนคนไทยเดิม รวมเข้ากับ คณะสามัคคีประชาชนเพื่อประเทศไทย ของนายจตุพร พรหมพันธุ์ ก่อตั้งเป็น "คณะหลอมรวมประชาชน" เพื่อเคลื่อนไหวจนถึงปัจจุบัน

## อ้างอิง

หมวดหมู่:นักกฎหมายชาวไทย
หมวดหมู่:นักสิทธิมนุษยชน
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:พันธมิตรประชาชนเพื่อประชาธิปไตย
หมวดหมู่:นักการเมืองที่เป็นแนวร่วมกปปส.